text:
Tifundza teSwatini
Tifundza teSwatini. Swatini kwéhlukánisa kune districts: Hhohho, Lubombo, Manzini, Shiselweni. Baéhlukánisa 55 tinkhundla, baéhlukánisa imiphakatsi.
Umlandvo[hlela | edit source]
Kusitfupha tifundza yeSwatini, 1968[1]: Bremersdorp, Hlatikulu, Mankaiana, Mbabane, Pigg's Peak, Stegi.
Districts[hlela | edit source]
Hhohho[hlela | edit source]
- Inkhundla Hhukwini. Imiphakatsi: Dlangeni, Lamgabhi.
- Inkhundla Lobamba. Imiphakatsi: Elangeni, Ezabeni, Ezulwini, Lobamba, Nkanini.
- Inkhundla Madlangempisi. Imiphakatsi: Ebulanzeni/Buhlebuyeza, Emzaceni, Kadvokolwako, Kaguquka, Kazandondo.
- Inkhundla Maphalaleni. Imiphakatsi: Emcengeni, Emfeni, Entsanjeni, Esitseni, Kasiko, Mabeleni, Madlolo, Maphalaleni, Nsingweni.
- Inkhundla Mayiwane. Imiphakatsi: Emfasini, Herefords, Mavula, Mkhuzweni, Mkhweni.
- Inkhundla éMbábáne East. Imiphakatsi: Corporation, Fonteyn, Gobholo, Maqobolwane, Mcozini, Mncitsini, Mntulwini, Sidwashini.
- Inkhundla éMbábáne West. Imiphakatsi: éMbábáne I, éMbábáne II, éMbábáne III, éMbábáne IV, éMbábáne V, éMbábáne VI, Bahai, Mangwaneni.
- Inkhundla Mhlangatane. Imiphakatsi: Mangweni, Manjengeni, Mavula, Malibeni, Mpofu, Ndvwabangeni, Nhlanguyavuka, Nyakatfo, Sidwashini, Zinyane.
- Inkhundla Motjane. Imiphakatsi: Ekupheleni, Esigangeni, Luhlendlweni, Mantabeni, Motjane, Mpolonjeni, Sipocosini.
- Inkhundla Ndzingeni. Imiphakatsi: Bulandzeni, Emgungunlovu, Emvuma, Ludlawini, Ndzingeni, Ngowane, Nkamanzi.
- Inkhundla Nkhaba. Imiphakatsi: Ejubukweni, Ekuvinjelweni, Emdzimba, Nkaba.
- Inkhundla Ntfonjeni. Imiphakatsi: Hhelehhele, Kandwandwe, Lomshiyo, Mashobeni, Mshingishingini, Mvembili, Vusweni.
- Inkhundla Piggs Peak. Imiphakatsi: Bulembu, Ekwakheni, Enginamadolo, Ensangwini, Kamkhweli, Luhhumaneni.
- Inkhundla Timpisini. Imiphakatsi: Kahhohho, Mashobeni, Mvembili, Ndlalambi/Ludzibini.
Lubombo[hlela | edit source]
- Inkhundla Dvokodvweni. Imiphakatsi: Enjabulweni, Etjedze, Malindza, Mampempeni, Mdumezulu, Mhlangatane, Sigcaweni.
- Inkhundla Hlane. Imiphakatsi: Hlane, Khuphuka, Ntandweni, Sikhuphe.
- Inkhundla Lomahasha. Imiphakatsi: Lomahasha, Mafucula, Shewula, Tsambokhulu.
- Inkhundla Lugongolweni. Imiphakatsi: Langa, Makhewu, Mlindazwe, Sitsatsaweni.
- Inkhundla Matsanjeni. Imiphakatsi: Lukhetseni, Mambane, Maphungwane, Tikhuba.
- Inkhundla Mhlume. Imiphakatsi: Mhlume, Simunye, Tabankulu, Tshaneni, Vuvulane.
- Inkhundla Mpholonjeni. Imiphakatsi: Kashoba, Ndzangu, Ngcina.
- Inkhundla Nkilongo. Imiphakatsi: Crooks, Gamula, Lunkufu, Mayaluka, Ngcampalala.
- Inkhundla Siphofaneni. Imiphakatsi: Hlutse, Kamkhweli, Macetjeni, Madlenya, Maphilingo, Mphumakudze, Nceka, Ngevini, Tambuti.
- Inkhundla Sithobela. Imiphakatsi: Luhlanyeni, Mamiza, Nkonjwa.
- Inkhundla Somntongo. Imiphakatsi: Canerbury, Kavuma, Mabantaneni, Nkhanini, Sifuntaneni.
Manzini[hlela | edit source]
- Inkhundla Ekukhanyeni. Imiphakatsi: Bhekinkhosi, Ebutfonweni, Embheka, Engcayini, Engwazini, Enkiliji, Ensenga, Enyakeni, Esankolweni, Eswaceni, Kantunja, Maliyaduma, Mdayaneni, Mkhulamini.
- Inkhundla Hlambanyatsi. Imiphakatsi: Dingizwe, Lundzi, Mbangave, Mlindazwe, Zondwako.
- Inkhundla Kwaluseni. Imiphakatsi: Kwalusenimhlane, Logoba.
- Inkhundla Lamgabhi. Imiphakatsi: Dudusini, Emhlangeni, Engwenyameni, Kalamgabhi, Kaluhleko.
- Inkhundla Lobamba Lomdzala. Imiphakatsi: Luyengo, Malkerns.
- Inkhundla Ludzeludze. Imiphakatsi: Ekudzeni, Enkamanzi, Esibuyeni, Esigombeni, Mbekelweni, Usweni, Zombodze.
- Inkhundla Mafutseni. Imiphakatsi: Engculwini, Etimbutini, Kabhudla, Kankhambule, Luhlokohla, Mafutseni.
- Inkhundla Mahlangatja. Imiphakatsi: Bhahwini, Ebuseleni, Eludvondvolweni, Eluzelweni, Emambatfweni, Empolonjeni, Kazulu, Mgomfelweni, Nsangwini, Sigcineni.
- Inkhundla Mangcongco. Imiphakatsi: Dwalile, Mafutseni, Mangcongco, Ncabaneni, Sandlane.
- Inkhundla Manzini North. Imiphakatsi: Edwaleni, Emakholweni, Mnyenyweni, Mzimnene.
- Inkhundla iNingizimu Manzini. Imiphakatsi: Lwandle, Mjingo, Moneni, Zakhele.
- Inkhundla Mkhiweni. Imiphakatsi: Dvokolwako, Ekutsimleni, Mbelebeleni.
- Inkhundla Mtfongwaneni. Imiphakatsi: Bulunga, Ehlane, Gundwini, Lwandle, Ndlandlameni.
- Inkhundla Ngwempisi. Imiphakatsi: Bhadzeni I, Bhadzeni II, Elushikishini, Emahhashini, Emaqudvulwini, Engcoseni, Enhlulweni, Etshebovu, Khabonina, Mgazini, Velezizweni.
- Inkhundla Nhlambeni. Imiphakatsi: Dwaleni, Kashali, Njelu.
- Inkhundla Ntondozi. Imiphakatsi: Egebeni, Empini, Endlini Lembi, Kandinda, Ncabaneni, Ntondozi.
Shiselweni[hlela | edit source]
- Inkhundla Gege. Imiphakatsi: Emhlahlweni, Emjikelweni, Endzingeni, Ensukazi, Kadinga, Katsambekwako, Mgazini, Mgomfelweni, Mlindazwe, Sisingeni.
- Inkhundla Hosea. Imiphakatsi: Ka-Hhohho Emva, Ludzakeni/Kaliba, Lushini, Manyiseni, Nsingizini, Ondiyaneni.
- Inkhundla Kubuta. Imiphakatsi: Ezishineni, Kakholwane, Kaphunga, Ngobelweni, Nhlalabantfu.
- Inkhundla Maseyisini. Imiphakatsi: Dlovunga, Kamzizi, Mbilaneni, Vusweni.
- Inkhundla Matsanjeni. Imiphakatsi: Bambitje/Nsalitje, Dinabanye, Ekuphumleni, Qomontaba.
- Inkhundla Mtsambama. Imiphakatsi: Bhanganoma, Ekwendzeni, Kambhoke, Magele.
- Inkhundla Ngudzeni. Imiphakatsi: Ekukhanyeni, Ekulambeni, Lusitini, Ndushulweni, Nyatsini.
- Inkhundla Nkwene. Imiphakatsi: Ebuseleni, Hlobane, Kagwebu, Kuphumleni, Nhlalabantfu, Sigcineni.
- Inkhundla Sandleni. Imiphakatsi: Bufaneni, Enkalaneni, Ka-Nzameya, Kagasa, Kontjingila, Mbelebeleni, Mphini, Ngololweni, Nkhungwini, Tibondzeni.
- Inkhundla Shiselweni I. Imiphakatsi: Dumenkungwini, Mabona, Mchinsweni, Zikhotheni.
- Inkhundla Shiselweni II. Imiphakatsi: Embheka, Mahlalini, Makhwelela, Mbabala, Mkhitsini, Mphangisweni, Sikhotseni.
- Inkhundla Sigwe. Imiphakatsi: Empini, Kankhomonye, Lindizwa, Lulakeni.
- Inkhundla Somntongo. Imiphakatsi: Ezindwenweni, Maplotini, Mlindazwe, Phangweni, Qomintaba, Vimbizibuko.
- Inkhundla Zombodze. Imiphakatsi: Bulekeni, Mampondweni, Ngwenyameni, Zombodze.
Caphela[hlela | edit source]
Kufuna lamanye emakhasi lafana naleli[hlela | edit source]
- Lidolobha laseSwatini.
- Umbuso weSwatini.


c: text/html

text:
Pearl-spotted Owlet
Ligama
Tahhukulu
Kutiveta kwawo
Letitahhukulu ngutinye tala Ningizimu Afrika lekungutona titincane. Atinawo ‘emadlebe’ letahhukulu. Tinetinhloko letinsundvu losa cinnamon kanye nebuso lobunalokumhloshana. Tindzawo tato tangaphansi tinsundvu nemibadlana lesalutfuli nemacabhacabha lamhlophe. Tindzawo tangephansi timhlophe nalokunsundvu, bese emehlo ato amtfubi.
Kudla kwato
Tidla tilwane letinengi letite letite sikhumba lesicinile, tilwanyana, emalulwane kanye nemagundvwane lamancane. Kwabhalwa kutsi titsatsa nematuba lahlekako, tikala 200g,umphumela kuya ngalesahhukulu ukala emashumi lasiphohlongo nesihlanu ema grams. Kepha tidla kakhulu tilwane letite imigogodla, kepha letingalo tato leticijile letinemandla titenta kutsi tibambe timfishi kuya etimfishini letihlabelako letinkhulu, tilwane letincane kanye netilwane tengati lebandzako njengetinyoka.
Kwakhiwa
Tihlangana kusuka ngenyanga yeNgci kuya kunyenga yeLweti futsi kungenteka kutsi bobaili Batali bafukamele emacandza emalanga lamashumi lamatsatfu nakunye. Lensikati itala kusuka kumabili kuya kulamane esilulwini lesisesihlahleni, lesakhiwe ngulabatfotako noma tinyoni letidla titselo. Kufukamela kutsatsa emalanga lamashumi lamabili nemfica, bese letincane ticala kundiza natinemalanga lamashumi lamatsatfu nakunye bese akhululeka emva kwemaviki lambalwa.
Kutiphatsa kwato
Njengemindeni leminye taloluhlobo, letilwane tivama kuphitsitela ngesikhatsi sasemini. Kukhala kwaso ngenkwela kuvama kuvakala emahlatsini lapho letilwane tivama kubakhona. Tiyaluka todvwa noma ngatimbili. Lesisahhukulu semacabhacabha sinemehlo lahlekisako ngemuva kwenhloko yato. Loku kusanganisa letinye tilwane kutsi ngabe lesahhukulu sibukephi noma sibhekephi.
Indzawo
Titfolwa etigangeni letivulekile emahlatsini, tibonwa tibalekela tindzawo letinetjani lobudze, emahlandze kanye nemahlatsi lanetimvula letinkhulu.
Lapho titfolwa khona
Ticitseke kakhulu eSouthern Africa, titfolwa etihlahleni letiningi netindzawo letinemahlatsi, lapho tivama kubonwa khona mnyakawonkhe. Kungenteka ngito kakhulu letiyaluka emini kutahhukulu tase Southern African, tiyaluka todvwa noma ngatimbili.
Latin Name
Glaucidium pertatum

robotstxt: allowed

filter: keep


text:
Bukhosi
Bukhosi yindlela yekubusa lapho khona inhloko yembuso ingakhetfwa khona, kepha ibekwa ngemitsetfo yalowo mbuso nobe sigodzi futsi leyo nhloko ibusa idzimate ikhotsame nobe yehle esikhundleni (ikakhulukati enshonalanga).
Emandla ebukhosi[hlela | edit source]
- Bukhosi lobutimele.
Lobu bukhosi lobubusa ngendlela letsite lengalawulwa.lana inkhosi nobe indlovukati ishaya imitsetfo yente konkhe lokwentiwa yinhloko yembuso.
- Bukhosi bemtsetfosisekelo.
Lobu bukhosi lobandze eyurophu lapho khona emandla enkhosi nobe indlovukati alawulwa ngumtsetfosisekelo wesive njengaseNgilandi nasesipeyini.
Kutsatfwa kwesikhundla sebukhosi[hlela | edit source]
Lotawulandzela umbusi wesive ukhetfwa ngetindlela letinyenti. Ngesiswati inkhosi ayimkhetsi lotayilandzela kepha ukhetfwa emva kwekukhotsama kwayo. NgesiZulu umfana lomdzala lotalwa yinkhosikati yekucala nguye lolandzelako.


text:
IGibhithe
LiveEdit
- Libito :Gumhūriyyat Misr al-'Arabiyyah(Iriphablikhi yema-Arabhu yeGibhithe)
- Lihubi lesive :Bilady, Bilady, Bilady (live lami,live lami,live lami)
- Inhlokodolobha :Cairo
- umfula lomkhulu :inayili
- Bubanti belive : 980.869km²
hulumendeEdit
- luhlobo :iriphablikhi
- mengameli :Mohamed hosni mubarak
- sishayamtsetfo :liphalamende lelimbacambili
- tifundza :tingemashumi lamabili nesiphohlongo
bantfuEdit
- linani : 80,335,036 (kulinganisa kwanga-2007)
- Tilwimi : si-Arabhu
- lukholo :80-90% busulumane,10-20% bukhristu
umlandvoEdit
iGibhithe inemlandvo lomudze wemakhulukhulu eminyaka ekushintjana kwemibuso leminyenti.IGibhithe lelugwadvule kepha-ke yona ayifani naletinye tingwadvule ngoba kuyo kugeleta umfula iNayili lokungumfula lomudze kuyedlula yonkhe emhlabeni[1].loku ngiko lokwaletsa emaGibhithe ekucala kulendzawo ngeminyaka yabo-8000 BC.Nga-BC 3150 faro Menes wahlanganisa imibuso lemibili,wasenyakatfo naseningizimu kwaba ngumbuso munye wemaGibhithe.emva kwekuhlangana kwalemibuso kwalandzela sikhatsi semphucuko lenkhulu.Emagibhithe afundza kubhala,kudvweba.kwakha nalokunye lokunyeti lokwenta lesive sichakate kwedlula letinye.
Faro Ramses lowabusa kusukela ku-1279 BC kuya ku-1212 BC wakha emathempeli lamanyenti,takhiwo letinhle kanye netindzawo tekuchakambisa lukholo lwemaGibhithe.lomunye faro lowadvuma kwaba ngu-Akhinathoni lobekagcugcutela kutsi emaGibhithe advumise Nkulunkulu munye.
Nga-332BC emaGibhithe ancotjwa ngu-Alexander the Great lowasungula lidolobha i-Alexandria elugwini lwalelive ,lelidolobha laba yindzawo lebalulekile kutekuhweba.


text:
Tree Squirrel
Squirrel sesiHlahla
Libito
Squirrel sesiHlahla noma Squirrel sa Smith seMahlatsi (Paraxerus cepapi)
Kuvel/Kutiveta Kwato
Budze lobuphelele bungema mm lamakhulu lamatsatfu nemashumi lasihlanu, ihhafu yaloko ngulomsila. Letitilwane tikala ema gram lamakhulu lamabili. Libala lesikhumba lihlukana ngesigodzi. Etindzaweni litesenshona kanye netincenye letilugwadvule (letomile) ngaloluhlobo lwaso imphunga lohhwabile, bese etindzaweni letisemphuma khona kuleyondzawo tibansundvu kakhulu.
Inhloko nemilente kunelibala likhonkile. Imibala lesesifubeni ihluka kusuka kumtfubana kuya kunsundvu lohhwabile emphumalanga, kuya kulelimhlophe enshonalanga. Sisu sale squirrel sesihlahla simhlophe. Leti tilwane letiphapheme futsi letihlala tiphitsitela titfwala imisila lemidze lekhulisiwe ngemuva.
Kudla Kwato
Tidla kakhulu tibhidvo, kepha ke njengawo onkhe emagundvwane sitsatsa tilwanyana letitingelwako. ema squirrel esihlahla asebentisa tinyawo tangaphambili nakadlala ngekudla uma adla. Asakata tindumbu letifihlekile eceleni kwesicu sesihlahla noma sigadla setjani, ngaloko kutfutfukisa kuvusetela kwesihlahla.
Kutalwa Kwawo
Eminceleni yase ningizumu atala ngesikhatsi. Kuganana kanye nekuhlangana kwenteka ngesikhatsi senyanga yeNgci. Atala ngayinye kuya kumatsatfu ema squirrel lamancane ngenyanga yeMphala kuya kunyenga yeLweti, emuva kwekumitsa emalanga lamashumi lasihlanu nesitfupha. Lalamancane ema squirrel alunyulwa evikini lesitfupha bese ashiya silulu aphume ayotidlela nase anemalanga lalishumi nemfica.
Kutiphatsa Nakuhlangenwe
Ngekubaluleka tilwane letihlala etihlahleni, kepha ticitsa sikhatsi sato lesiningi phansi emhlabatsini, tiyaluka kudla. Uma tiphazanyiswa, ema Squirrel eSihlahla ahlala afuna siphephelo setihlahla. Lamancane atsatsa sigaba sekutfomba emkhatsini wetinyanga letisitfupha kuya kuletiyimfica, noma kusiphi sigaba tiyacoshwa ngulawo latalako.
Lamadvuna anake kusibekela indzawo, noma nje lamasikati ahlale acosha labatophazamisa uma anakekela lamancane ema squirrel. Kutfutfukisa kukhula ndzawonye ngemacembu, liphunga lelijwayelwe liyatselelwana ngekukhula, lekuyintfo lemcoka ngesicu/ngencenye yekuhlangana kwaletilwane.
Indzawo
Ahlala emahlatsini lanetjani netihlahla letisakatekile, kufaka luhlobo lolubanti lwenhlobo yetingodvo. Atsandza tihlahla letinetimbobo kwentela kutalela khona, kufana ne mopane. Kuhluleka kutfola imisele noma timbobo tekutalela etihlahleni, abese asebentisa tigodzi letisemhlabatsini.
Lapho Titfolwa Khona
Sikali semagundvwane aseningizimu lasakatwako la Ningizimu Afrika, achubekela etindzaweni letinetjani netihlahla letisakatekile letiseSifundzeni sase Northe Western, Northen kanye nase Mpumalanga, futsi kusuka la ngasemphuma kuya eSwatini nase Mozambique.
Luhlolo Lolubalulekile
Libito LeLathini: Paraxerus cepapi
Sisindvo (Salensikati): Likhulu kanye nesiphohlongo kuya kumakhulu lamabili nemashumi lasitfupha nesihlanu sema g
Sisindvo (Silisa): Emashumi lasikhombisa nesitfupha kuya kumakhulu lamabili nemashumi lamane ema g
Budze (Balensikati): Emashumi lamatsatfu nesihlanu sema sentimitha
Budze (Beyesilisa): Emashumi lamatsatfu nesihlanu sema sentimitha
Sikhatsi Lesimitsako: Tinyanga letimbili
Inombolo yaletincane: Kusuka kuyinye kuya kuletintsatfu
Sigaba seku Tfomba: Tinyanga letilishumu
Sisindvo se Kutalwa: Lishumi lema g
Kucondza: Rodentia
Umndeni: Sciuridae
Intalo/Kutalwa: Kusuka kuyinye kuya kulamatsatfu latalwako nomanini ngekuhamba kwemnyaka (atsatsa ngenyanga yeMphala kuya kunyenga yaMabasa). Imitsa emaviki lasitfupha.
Kuchaza Tinyawo
Lunyawo lwangaphambili limasentimitha lamabili ngebudze, bese lunyawo lwangemuva limasentimitha lamatsatfu ngebudze.


text:
“Njegobe sesifike emaphetselweni, kuphrofethiwe kweatsiwa tintfo tihlangahlangana kakhulu. Yati kutsi lesi ngulesinye sibonakaliso lesisho kutsi sesikulungele kwewelela ngaphaphesesha”!-nkosasaza
Nasa,OWS,Ashira
Loyo losikhonti #1 na#2 isakatwe ngu James McConnell
Nkosazana Nada na Ashira isakatwe bgu Dr Susan Sammarco
Yati kutsi lemilayeto iniketwe ngesikhatsi semihlangano yetfu yamaviki onkhe yekulungiselela I libandla Lengucuko e Glendale, AZ mhlaka 14 June 2015
“Loyo losikhonti”
Ngiyanibingelela nonkhe. Ngiyakujabulela kubuye ngibe kanye nani futsi! Siyetsemba kutsi nilujabulele luhambo lwenu lolut lana. Kuliciniso lenu lenilakhako lapha. Siyetsemba kutsi niya ngekuya ngekukubona loko. Ninawo emandla, nguloyo na loyo kini. Ningunkulunkulu, loyo na loyo kini. Sonkhe sibonkulunkulu, futsike sonkhe sibadali lapha.
Njengoba senivisisa kutsi nitokua ngekuya ngekudala loko lenifisa kuba nako. Loko lenifisa timphilo tenu tibe nako. Njengoba nidala timphilo tenu embi kwemehlo enu, nidala leto letiyoba khona emuva kwenu. Kuluhambo lolukhulu kutsi nibe lapha sikhatsi lesidze.
Kepha njengoba setsemba kutsi niya ngekuya ngekuvisisa lapha, lolo hambo alukefiki ekugcineni. Lusacala njengoba kusekunyenti futsi ke sitocala kunipha kubona kancane kuloko keha nani lucobo seniyakubona kancane, siyevisisa njengobe senicale kusebentisa umtimba yengcondvo lelula. Nekutsi seninako kuvisisa kutsi kukhona bungini benu lobungekho ngaphandle, lobuyincenye yenu lekumele inelekelele, lekhonela kuba yincenye yenu ibe ngumdali kanye nani. Kumele nje niyivumele kutsi ibe yinccenye yenu nati kutsi ikhona. Uma senati kutsi ikhona, ingeke isaba ngulengekho. Wuvumeleni lomsebenti. Chubekani niwuvumele.
Kwamanje labo labachubeka nekuva tinhlungu letehlukahlukene, kungesito kuphela tasenyameni, letikhona ke nato kepha sekunetinhlungu tasemphefumulweni, lekungaba tinhlungu talabatsandzekile benu , lasebafike ekugcineni kwesikhatsi sabo lapha emhlabeni. Sebafike ekugcineni kwesivumelweano lebasidalile, lebasiphilelie, sebachubekela embili. Singatsi kini bavumeleni bendlule kulohambo. Bavumeleni indlela yekwendlula emhlabeni. Chubekani nikuvumele loko.
Yebo, ngengobe lomunye lapha ebandleni asashito, uma nichubeka kubambelela kibo, nabo bachubeka babambelele lapha emhlabeni. Vumelani bantfu bo! Kuvumeleni kwenteke. Kuvumeleni kube nguloko lekumele kube ngiko. Kuyincenye lehleliwe. Labo labendlula lapha emhlabeni bangene eveni lelingetulu, ekuphakameni, singasho njalo. Bachubeka neluhambo lwabo. Benyukela endleleni lesetulu, ekujabuleni lokungeke kuchazeke.
Nakube setsemba kutsi seniyabona-bona mayelana nenjabulo lesembikwenu, leniya kuyo ngobe loku kusasekucaleni bo dzadze nebafowethu! Kusacala tingucuko letitako, tingucuko setifikile setisondzela kulemifanekiso besiloku sikhuluma ngayo sikhatsi lesidze.
Sekufuna kuphunyula, kuchubekele embili. Nineke- labo kini labalungiselela konkhe loku, nihamba embili. Ngiti lenitobona tingucuko njengoba kuta leligagasi lemandla lefika bese nibanalenjabulo. Nitsi, ngabe ngiko yini, ngabe sekunjalo, ngabe selwenyuko?
Sitsi ke “yebo.Loko sekuyenteka”. Kepha njengobe senicala kuvisisa banyenti labatokwetfuka. Ngeke bevisise kutsi wentekani. Bakukuts kini nine lenilungiselwa kuba bothishela, labo labeta embili. Labo lebangaba bafundzisi. Yebo, notoba nebafundzisi benu. Loko kuliciniso. Nitoba nalabo labavela embili kunelekelela, keha njengoba sesishito notoba bafundzisi kulabanye. Labo labakulungele kuba botishela batokuba bothishela balungisele labothishela labasha, nabo balungisele labeta emva kwabo kanjalo kanjalo.
Kutsatekani bantu bami, bafowethu nani bo dzadzewetfu. Konkhe sekuyahlangana. Sekuyahlangana. Ngakoke beketelelani nje kancane. Siyati kutsi kuya ngekuya ngekuba matima sengoba sikhatsi sendlula futsi siyakubona kujabula kuyenyuka kini. Anikuva kujabula kwenyuka kini? Aniva ngazutsi kukhona lokutako kini? Niyakuva! Niyakwati futsi sengazutsi kungetulu kwenu kepha singanitjela manje kutsi akukho khashane nani. Sekuvele kukhona. Yelulani tandla. Yelulani tandla nitivulele endzaweni lephakeme. Kutamatama lokuphakeme lokukhona lapho, khona lapho. Nitofinyelela kuko.
Njengoba senikholwa kutsi sekukhona, ngengoba senikholwa kutsi imitimba lelula yengcondvo seyikhona, ngengoba nikholwa lenikubona kancane kuliciniso. Ngengoba niya ngekukukholwa, nitokuya ngekukubona! Kungete kwaba ngalenye indlela. Kuvumeleni. Vumelani tintfo titentakalele. Ngoba uma nivumela tintfo titentakalele nitivumele kutsi nehle ngalowomfudlana, khasane nelugu lwemfula. Ningabambeleli kulugwi lwemfula vumelani kutsi ningene emantini. Vumelani umfula wemuke nani. Wona ke utonimikisa etindzaweni letikhashane kakhulu. Kutoba nguletisemaphusheni enu, emacinisweni enu njengobe niwadalile.
Ngiwo ke umlayeto wetfu wakulesi sikhatsi. Sitobuta imibuto kuloyo losikhonti na ku Ashira njengobe akhona naye lapha.
Umbuto: David Wilcock wente sitatimende lapha lesitsi emabandla lamancane, lafana naleli letfu lapha angehlisa sibalo semabandla etishoshovu nga 70% kuphela nje ngemithandazo. Ungakucinisekisa yini loko?
“OWS” Yebo! Nguloku benikwenta lamuhla. Benikwenta nilibandla. Kepha visisani kutsi none lucobo lwenu, nilibandla nicala kwenta lemisebenti( futsi seniyente sikhatsi loku sicale kusebenta nani ngalendlela) kutsi ngengobe niyenta ningetulu kwalabo nje labakulelicembu. Ningetulu kwalabo labakhetsekile nje kulelicembu, nalabo labasetincingweni( labalalele ngelucingo) ningetulu kwalabo.
Njengoba nenta letibonakaliso, nitfumela nebanika, ayiyi yini ekuvukeni kwengcondvo emhlabeni wonkhe? Lokuphatima kuhamba kuye ekuvukeni lokuhlangene emhlabeni wonkhe. Lomunye utokuva lokubanika, loncabango, lomsebenti, bese uyawuvumela kutsi wendlule kubo wendlulele kulomunye nakulomunye.
Nokube kuvakala sengatsi lelibandla lincane, ninemtselela kubantfu labanyenti. Ngakoke njalo uma emabandla ahlangene ngaloluhlobo, ‘lapho lababili bahlangene ngelibito lami, name ngitohlanganyela nabo”.
Akusiko yini lokwashiwo nguyeshua na? ngoloko lebekakuva fitsi ngiko bekakhuluma mayelana nako. Lamandla ladalwe ngumunye nobe babili nobe batsaftu nobe labambalwa kini adala lokuphatima lokuphumako njengemandla elitje umaliphonswa emantini. Niyabona, nema gagasi uma aphuma. Ngabe loku kuyawuphendvula yini umbuto wakho na? Yebo.
Umbuto: ngaphambilini lomuhla kukhona lobeke umbono lotsi sengatsi sesibonakaliwe masinyane. Singenta njani kuze sikuvimbe loko, singaze sitisole?
“OWS” yebo singanisista ngaloko njengobe nenyukela esigabeni lesingenhla sekuphatima. Lemicabango leyehlukahlukene iya ngekwehla. Seningete nabanawo lemicabango lebeyikhona ngaphambilini.
Loko akusho kutsi senikeke nibe nalemicabango leminyenti. Ningaba nayo keha itohamba ihambe ingasabi namandla. Ekuphakameni kwekuphatima, imicabango lemibi ingete yabakhona. Kunendlela “lengehluleki” yekwenta yablabo lababonakaliswa ekuphakameni Kwesigaba sesihlanu lokuvimbela imicabango lemibi kobo. Niyabona?
Kunemvimbelo yekwehluleka levimbela kutsi loku kungenteki. Ngalesinye sikhatsi batongena esigabeni sesihlanu nagetulu kwaloko bese baphindze bayehla baphindze benyuke. Ekugcineni batocina. Njengobe seniticinisile esigabeni sesine. Siniphatsele tindzaba. Labanyenti kini sebaphumile kulelive lelisebenta ngebutsatfu sebasebenta eveni lelingetulu kungumanje.
Loko akusho kutsi leto tintfo tingete tanibuyisa, tinganibuyisa, eveni lenu lemihla yonkhe lelivamisa kinidvonsela emuva. Niyabuya nendlule kuvakala kumunye namunye wenu. Anitiboni yini senikulelo live leliphakeme nalokunye lokunyenti? Kuva lenjabulo nekukwati loku? Bantfu! Kakhulukati uma niva lenjabulo nalokwati niya ngekuya ngekufisa kubakhona lapho, akunjalo?
Unjalo-ke lomuzwa. Wuveni! Wateni! Ngenani kulokuphatima lokuphakeme nihlale khona. niya ngekuya ngehluhlala kadze. Loku bahlobo bami ngumsebenti wekwenyuswa. Niyabona? Ngabe loku kuyawephedvula yini lombuto wakho? Yebo.
Ngabe kukhona yini lokunye lokuna kukwengeta lapha Ashira na?
“Ashira”: ngingengeta kutsi kube nenkhulumo lapha kuleliviki lelendlulile mayelana nekususwa kwesikhatsi. Niyabona sikhatsi sesendlula ngekuphatima. Niyanaka kutsi liviki selifana nayitolo kantsi, masinyane kutobe sekukusasa. Tikhatsi besetedlula ngekuphatima.
Lena ngulenye yetinfo letivikelako lesisiwe ngekubonakaliswa. Njengobe umhlobo wetfu ahlephulile ngaphabilini, uletsa lomcabango mayelana” nemvula lemnandzi” ivela ngetulu kungekho mafu netikhukhula letinemandla. Ngulokoke lokwenteka etimphilweni tenu. Njengobe nicabanga ngetintfo letenteka esigabeni sesihlanu, ngenhlitiyo lemhlophe, nangeluvelo niyatibona letintfo tibonakaliswa.
Ngulaphake besiniletsa khona sonkhe lesikhatsi. Manje senisesimeni lesilungile sengcondvo kutsi nitfumele imibono yenu eveni, ngekucondzisisa lokukhulu. Nitfumela kuthula, kulahlwa kwetikhali nekuchubeka kwelunfulonnkhe njengemndeni lapho nikhona nalapho niya khona. Ngiyabonga!
“OWS” kuhle, Ashira. Niyakuva yini lokujabula bantfu na? anikuva yini emavini etfu? Aniweva yini lamandla ahammba futsi akhula? Kungoba sekusedvutane manje. Siyakuva. Siyakwati. Siyakubona manje!
Ngaphambilini besingakhoni ngobe simo sekuvuka kwengcondvo bekuhlala nnjalo kushintja-shintja kudala kutsi kube netingucuko kuloku. Labo be cabal bebenta imisebenti yabo lemibi bavimbela tintfo benta loku na lokwa. Kepha bebaya ngekuya ngekuphelwelwa ngemadla ekwenta nanobe yini lapha! Bokani ngaphandle nibone kutsi kwentekani! Live lenu ngabe selibhubhe kanyenti kepha akukenteki. Live lenu lonkhe ngabe selingenwe sifo lesakhiwe e laboratory kepha akukenteki!
Ngisoke sikhatsi manje. Sikhatsi sato tonkhe letintfo lenititele lapha, leninikele kutenta lapha emphilweni nasetimphilweni letinyenti lenitatiko, kuze kube ngulesikhatsi! Ningabuka emuva kuleto tikhatsi te lemuria lapho benikhona nonkhe! Benati kutsi leti tikhatsi titonifikela. Letikhatsi tebumnyama. Benati ngalesosikhatsi kutsi kuyogcina kuphelile nekutsi niyophindze nihlangane. Sikhuluma ngetisebenti tekukhanya manje, tonkhe tihlangana futsi. Beningaba khona nitokwati sikhatsi lesisha segolide lesitako lapha emhlabeni futsi!
Siseku soapbox namuhla kepha sitsakasile ngaloku! Ningete nati!
Umbuto: ngabe ukhona yini lapha lova kunuka kwemphepho ngemandla/nobe emakha lamnandzi kuleligumbi? Yini leyo?
“Ashira” nkhosatana Nada sewukhona kulendzawo. Njengobe bekusachubeka umthandazo loletsa umlayeto kini. Ngikokt lakuletsa kini lanisita ngako kutsi natsi kutsi wewukhona. Siyabonga kutsi unake.
Umbuto: ukhona yini lonake kujula kwemsindvo uma angina kuleligumbi? Sengatsi ligongo? Kuchuluma lokuncane kutsatsa indzawo.
“Ashira”: loyo losikhonti, nkhosatana Nada uyakujabulela kumela litfuba lakhe kuze kube nguma sewekhulumile kutsi watfola timphendvulo temibuto.
“OWS” Yebo. Ngabe ikhona leminye imibuto?
Umbuto: ngabe kuba melula kwengcondvo yemtimba kuyafana yini nebukhona ba “ngiguye”.
“ows”: waze waba muhle lombuto. “nginguye ukini. Ungulloko leningiko. Ngicaela nivisise kutsi kunetigaba letinyenti koloku. Kulukhuni kuchazela umuntfu ngemavi nangekuciniseka ngelulwimi lwenu lwe 3D lapha. Kungakhulumeka ekuphakameni kwekuveva ngetindlela tekuchumana nakgekwati.
Bukhona “banginguye” kukwati lokufika kumuntfu njengba nenyuka ngeku banika. Lapho wenyuka kulokubanika, ngulapho uva bokhona ba “Ngunguye”. Njengobe nebumelula bemtimba buyincenye yekwatisa ngebunguwe lokuphakeme, singasho njalo lapha. Ngabe kuyevakala yini kuwe? Kukhona yini lofisa kukwengeta, Ashira?
“Ashira”: Cha! Wente kahle!
Umbuto: uma bonkhe behlela emhlabeni, kutokwentekani kulabo bebasezingeni lelingentasi? Ngabe batokhululwa yini?
“Ashira”: siyabonga bhuti Moses. Sibonga umbuto. Ngabe loku kubuya etinkholweni lebenikuto ngaphambilini nobe kuvela etintfweni lenitinatile emhlabeni kulesikhatsi?
Umbono: loku kuvela kulomunye lengisebenta naye. Ukhatsatekile ngetihlobo letisishiyile.
“Ashira”: Ok. Bekubalulekile kimi kutsi ngivisise kutsi loko kuvelaphi. Ngoba kube bekungesiyo incenye yekutsi ukubute besivele sidzinga kukwati loko.
Loku, futsi tsatsa umlayeto uwubusisele kumngani wakho, kutsi angesabi lutfo. Kungeke kube nekuvuswa kwematsambo njengekusho kwenkholo letsite. Labo bantfu bebaseveni lelibusisekile, eveni lemazulu njengobe nati. Bebangenela sikolwa, bebafundziswa, bebatiswa ngekutsi bacondzisise ngekuphila kwabo, ngekutsi benteni nekutsi batokwentani kusasa.
Matise kutsi angakhululeka akukhulule loku. Lesikhulumule kanyenti kulelibandla mayelana nalabo labangakangeni ekukhanyeni basekulomtimba ngako ke besingeke sati kutsi ukhuluma mayelana nani. Siyasicondzisisa lesimo noma kunjalo. Sicela kutsi umatise kutsi bachubeka nemsebenti lekumele bawent emazulwini futsi abanabudlelwane nemtimba losemhlabeni nobe emathuneni. Lapho kukhululiwe futsi kuya kuletinye tindzawo letinsha. Kuyevakala yini loko, mnumzane? Yebo.
Umbuto: umnaketfu uhlale lapha amalanga langu 40, lapha la emandla amaningi khona. Unuyele emuva(e india) manje sewuphetfwe ngito tonkhe tifo longaticabanga. Ngiyatibuta nje kutsi ngabe ngiso yini lesi sikhatsi sekutsi asishiye emhlabeni?
“Ashira”: labo kitsi labatisebenti tenu nani futsi siyahlephula nani, asikhulumi ngekutsi ngabe sekusikhatsi sekutsi umuntfu asishiye na, kepha, ngito tsintsa tintfo letimbalwa.
Kwekucala, emalanga langu 40. Akusiyo yini inombolo lekhetsekile leyo? Ngikuvile loko futsi sitohlephula lapha sisho sitsi bekusikhatsi semvuselelo yakhe aya eluhambweni lwemphefumulo nemandla. Kuhle ke kutsi ukhonile kumupha leyo ndzawo lephephile ekhaya lakho. Kumengetela emandla nekuhlephula kanye naye. Kumvula!
Leto tintfo lekativako asabuyele ekhaya kuyincenye “ yevasana”. Niyakwati loko futsi nikhulumile ngako lamuhla. Akunjalo? Lawa matfuba akhe ekutsi ati, abone, akhulule. Kumesekela kwakho kubalulekile kakhulu ngobe ungaletsa kuvisisa nekucondza kuye mayelana naletinfo. Njengobe besesikuchazile kulelibandla, leli lianyanisis nesikhumba lesidvonsiwe. Liya ngekuya ngekufika emkhatsisini.
Ngaphandle, kumayelana netinkinga tasemoyeni, tasenyameni, tasengcondvweni, lonkhe luhlobo lwetinkinga nalapho abuya e india asuka endzaweni yekuphumula kwekwakamoya, kuluhambo lwakamoya ekhaya lakho. Manje ke unelitfuba lekuhlanta, lekukhulula nelwekwati emandla akhe. Lolu luhambo lwakhe, kuze kutsi angaguculeki kalula ngulabo labasedvute naye, nemasiko lasedvute naye. Kuze amati” nginguye” wakhe. “Nginguye lenginguye” nekutsi aphumelele kwendlula kuloku ngekuconzisisa lusuku ngelusuku. Ngabe loku kuyakusita yini mnaketfu? Yebo. Ngiyabonga kakhulu! Ungaba nako longakwengeta wena losikhonti? Cha, wente kahle kakhulu.
Umbuto: ngabe loku kumayelana nemtsetfo we karma nalowo wesihle? Ngabe ukhona yini lonemandla langetulu?
“OWS”: Yebo singakuphendvula loku. Kutsi emandla angephasi nobe ngetulu kuloku akunamsebenti. Umtsetfo wentsandvo lekhululekile ukhona lapha emhlabeni wonkhe. Indzaba ye karma ayisiko loko lenifundziswe kutsi ingiko. Akusiwo “iso ngeso” nobe lenye info lefana naleyo. Sekuguculwe kwafana naloko. Sekusetjentiswe kwaba kanjalo. Akusho kutsi umuntfu kumele abone I karma yakhe yonkhe kucala ngaphambi kwekutsi enyuswe. Akunjalo.
Siyati kutsi ngiko lenikufundzisiwe. Tinkholo letinyenti tifundzisa loko kepha liciniso liphambene naloko. Alivele ke! Liyeta. Mayelana nendzaba ye karma, sekuphelile! Kungeke kusaba njalo! Uma lesehlakalo senteka, uma lamandla eta, lamandla elutsandvo atogcwala umhlaba womkhe. Kusenteka loko kungeke kube kutsi umuntfu ngeke akuve lokutamatama nekutsi ngete bakhona kuhambisana nekutamatama ngekutsi nje babanjwe yi karma yabo. AKUNJALO. Ngaso sona leso sikhatsi, umuntfu angasho kutsi “sengicedzile ngaloku! Sengedlulela phambili manje! Sengifuna kuba sebukhoneni lobungenhla manje! Sengifuna kutivela bukhona lobungetulu manje. Lobu “nginguye” bami.
Nobe ngumaphi ke lamanye emavi labafuna kutivela wona. Ngilemizwa lebengamako. Kuze kutsi uma lowo mzuzu ufika bese kuba sincumo LAPHO. Wonkhe karma latiwako uwusekho! Niyabona? Ngisho nalababi, labahlukahlukene lesingatsi uma sibabita nibati kutsi babobani, ngisho nabo labo bangatsi “ sengicedzile ngaloku. Ngifisa kungena ekukhanyeni!”.
Futsi kungenteka! Niyabona? Akukameli katihluphe ngako konkhe lebakonile lapha. Akunjalo. Ngakoke, niyacelwa kutsi nehlukane nalombono! Akusesiyo indlela yekusebenta lapha. Akusesiyo incenye yekukhuluma kwenu, njengoba seningena ezingeni lelingenhla. Ayikho I karma kulelizinga lesenikilo lelikuphakama. Niyabona? Ngabe loko kuyawuphendvula yini umbuto wakho? Yebo. Ngiyabonga. Ngiyabonga kakhulu!
Kukhona yini longakwengeta Ashira?
“`Ashira”: Cha, bekulungile kunelugcozi lenami bengingaluletsa!
Umbuto: ngabe lendlela yekusebenta ikukhulula kwengcovo lesekuvukeni yini? Asifuni yini kusebentela kulelizinga?
“OWS” Yebo. Kukukhululeka kwenngcondvo lesekuvukeni ezingeni lesitsaftu. Kepha kuphindze kube sezingeni lelingenhla. Kusincumo lesivela ebukhoneni lobungenhla. Kepha kubuye kusuke sezingeni leliphakeme ekhatsi kubantfu kuye ezingeni lelingephasi lebunguwe. Niyabona?
Umbuto; Lokuhletjelwe endlebeni yami kutsi uyatikhetsela kukukhulula loko. Ngisakholwa kutsi uma silimata nobe senta bumatima kulomunye, sitobona kona loko natsi.
“OWS”: Yebo. Yebo. Utophelwelwa kukhona kwenta teta tento njengobe sewushito. Uungakubona loko njengeligagazi lemadla lelendlulako nalabo labakulesigaba saleligagasi bangabuka labo labasengakafiki kuleligagazi leliphakeme kepha bafisa. Kutoba khona kucolelwa. Kutoba khona kukhululwa. Akuselio iso ngeso ngobe loko yindlela yangaphambilini. Lendlela lenakhulisewa ngayo kepha akunjalo.
Bantfu, niyacelwa, kulahleni loko! Siyanincenga! Kulahleni bese niyacolela. Kutoba khona kwembuleka lokutokwenta I 3D yenu itsi “batholeni” abajeziswe. Kepha emagagasi laphakeme atotsi, “cha. Bacoleleni kuloko lebanente kona”. Noyabona?
Umbuto: uma sicolela yowo locolelwe wenyukela ekuphakameni? Yebo! Kuhle. Yini singayekeli imcondvo wekuboswa ngemaphoyisa?
“OWS”: Kuboshwa nalo lonkhe loluhlobo lwetintfo kwelive le 3D. kuva lesambulo, kuvumela lemkhulumo kutsi ivakale. Akusiko kwalabo labenyukela ngenhla kwalamagagasi bamikiswe lapho. Niyabona? Banyenti labanye labafisa kube nekubophana. Konkhe kwakhiwe lapha.
Umbuto: bengifuna nje kucacisa. Sesendlulile emcabangweni we karma kepha kukhona kutsi simo sibe ne mbangela. Niginisile? Uma sephula umtsetfo wemhlaba, kuba nekuphendvula lokusheshako.
“Ashira”: uma ukhahlela likati, utolimala tintwane! Yebo siyevisisa futsi sihlekise na ngko. Tikhatsi sesendlulisiwe. Uma kukhona lekwentiwe ngemabomu, kutoba ne karma ngalokusheshako. Asisalisebentisi leligama lelitsi karma kepha kungengesizatfu saloku lokushito. Ikarma imayelana netimphilo letendlulile, lesetibuya. Ingekubhadalela lojo lesikwentile nateto tintfo letinemlandvo netenkholo/ ngeliciniso sesehlile kulelo sondvo! Asisawudlali lowo mdlalo. Kepha ke uma ukhahlela likati , utolinywatwa lubondza. Kukhumbuleni loko! Siyabonga kufaka sandla kwakho.
“OWS”#2:
Ngiyanibingelela nonkhe. Sifisa nje kutsi singenelele sinihlephulele ngalokutolandzela. Sikubhele ngalabovu loku. Sisebenta matima kuze sinakhele lesifundvo lenitosati. Njengoba sesisebente kuloku sikhatsi lesidze manje, ngengobe lilanga selihleliwe, njengobe sekwentekile sesingendlulela embili koloko lokulindzelekile.
Nitokujabulela loku. Kutoba netinfo tekuni surprise njengobe Ashira asashito. Labo kini labasetincingweni nabo batokutfola loku. Nitoba nelitfuba lekuhlephula nani. Sifisa kunatisa ngekutsi sijebule kangakanani nekutsi sesikulungele kwendlulela embili nako konkhe loku lokwentekako nekubona inchazelo ebusweni benu.
Nguloko nje kuphela. Kuthula akube nani. Yibani ngulonguye!
“Nkosazana Nada”
Njengobe ashira asahlephulile kanye nani uma ngingena kuleligumbi. Ngihlebele endlebeni ya Susan uma asaphumulile. Nangempela kukhona lengifuna kukuhlephula nalelibandla namuhla lana.
Bathandekayo, Sananda nami, sitobe sise Advance, (lebeyatiwa ngekutsi yi Retreat-KU Ingci 21-24) nitokhona kutsi nivakashe kanye natsi nijabulele leto tintfo letinhle lengifisa kutsi sitihlephule kini silungele luhambo loluya emazingeni laphakeme nemacebo.
Uhambile lamuhle usemabandleni nasemihlanganweni leminyenti leyahlukahlukene emhlabeni. Mine nginiletsela kuthula ne lutsandvo.
Incenye yemsebenti wenu kulesikhatsi kutsi ninake lokuhle. Phinziselani bantfu emuva kulokuhle. Minyenti kakhulu imilayeto. Labo bebatiphatsi mandla bavuna kususa lutfutfuva emhlabeni wonkhe. Minyenti imilayeto leyenta bantfu kutsi babibute kutsi ngabe kunjalo yini/. Labo kini kulesikhatsi nakulendzawo nasendzaweni yenu yekucondzisisa nifundzile kutsi nifulatsele loku nakulendzawo kepha njalo njalo nani kuyanifikela. Kuniletsa kulelive le 3D kuze nibute kutsi, ngabe vele kunjalo?
Gcinani imicabango yenu iphakeme bodzadze neba fowethu. Gcinani imicabango yenu iphakeme. Ningayinaki lwyo milayeto. Ningayivumeli kutsi inidukise. Mine na sinanda sikhona kunihaca, sihlebela emadlebeni enu sigcina emehlo enu abuke ezulwini. Sigcina emehlo enu abuke ekuphakameni.
Siyati kutsi labanyenti kini bayayibuka I website kanye naletinye tindlela tekufundza. Nifuna imilayeto lehlukile kuleyo leniyemukela lapha. Nobe imicabango leyehlukile nobe emadownloads lehlukile kulawa.
Siyanitsandza. Besishumayela kini, kanye nani. Kusifiso setfu kutsi sinibambele edvutane nesifuba setfu sichubeke nekuhamba kanye nani sibambene ngetandla siyongena ku likusasa. Kungoba nikhetsile futsi nikhetsiwe.
Lesi sikhatsi kesibalulekile. Konkhe sekuyabilelana. Njengobe lobhodo libila, onkhe emagwebu ahlangana aphelele ngetulu. Bantfu labanyenti bangumtfombo leniwulandzelako. Labanye batohlephuka bese nibabona ngalenye indlela njengobe nibona tifiso tabo tembulwa. Uma senibona lolwati lebaluletse kini lungesilo liciniso.
Loku akukameli kunihluphe. Akukameli kunente nesabe. Kukhonela kutsi kunente niye ngekuya ngekwati. Lalelani lamavi. Silaleleni sonkhe tsine besinani futsi sisetoba nani. Lalelani loko lokuhlekisako, lawo mavi lamancane eTibetan(OWS) emadlebeni enu. Siyati kutsi sekwentekile kulabanyenti kini. Lalelani livi la Ashira emadlebeni enu. Lalelani bonkhe labo labete ngaphambi kwenu kotonikhonta, bonkhe kubo, lbakhulumile na labangaka khulumi. Balaleleni.
Njengobe sesedlula lolayini. Kwashiwo kutsi tintfo tiyohlangahlangana. Yatini kutsi timphawu letisho kutsi senilungele kwewela!
Siletsa loku kini ngekuthula nelutsandvo. Ngingu lady Nada. Nginiletsela imphilo nenhlitiyo legcwele lutsandvo. Sikulindzele, mine na Sinanda, kutsi siphindze sihlephule kanye nani. Siyabonga.
“Ashira”
Ngingu Ashira futsi ngifuna nje kubonga sikhatsi senu lamuhla, nebukhona benu lamuhla, nemandla enu lamuhla. Siyati kutsi lesi sikhatsi senjabulo futsi siyakubona loko. Siyati kutsi kumatima kini kutsi nikugcine loku. Gcinani emehlo enu abuke etulu nente nanobe yini yekutigcina nisesimeni sekulindza, sekugadza neselutsandvo nekukhanya. Sikhonela kukwenta loko njengobe sihamba nani malanga onkhe.
Ngiyaphindza ngitsi letsa inhlitiyo legcwele lutsandvo, kuthula netibusiso. Namaste.
I chanelwe ngu James McConnell na Dr. Susan Sammarco
www.meetuo.com/ancient-awakenings
Lesifundvo singakhicitwa sokhe uma I website yebabhali isho njalo


text:
Kunakekela Sitjalo se Hop Lesikhulako
Ngalesinye sikhatsi nase uhlanyele sitjalo setimphandze letinemacembe, titjalo leticancako titovela kusuka phansi emhlabatsini. eMahops akhula ngekucanca (ahlukile kumivini ngekutsi icanca ngekuvela kwayo, hhayi ngekusebentisa luhlanga lolusandingilizi noma lokumunyako) lekudzinga kutsi kulungiselelwe kuya esikhaleni lesiya etulu naphansi. Nasetilungiselelwe tagegeleta loluhlanga noma intsambo lelukiwe yehop atocala kuhluma ngendlela lebuyela emuva ngekwawo. Titjalo leticancako letine kuya kuletisitfupha letiphilile tingakhula kusuka kusinye sitjalo/imphandze lenemacembe.
Naka sitjalo sakho kuze ubenesiciniseko kutsi kute kulimala noma bulula kulokuvelako. Ungavumeli titjalo takho leticancako kutsi tishilwane ngoba loku kutokhulisa kugcwala lokutokwenta kutsi kubekhona kulimala kanye nekuphila ngemacembu. Hlola emacembe njalonjalo kubuka umuhlwa noma imphuph lemhlophe bese ubuka imihlwa lefana netilwanyana letincane letimunya ijusi etitjalweni.
Hlola umhlabatsi lokusitjalo sakho bese ususa lukhula kanye naloko lokusele nakubulawa lokunye loko kutovala kuhluma. kufuna uphindze ugcine lomhlabatsi ufutfumele, nomakunjalo, kumele ucaphele unganiseli kakhulu letitjalo. Nisela titjalo takho ekuseni kwentela kuvumela lamacembe kutsi ome/aphompe ngekuhamba kwelisuku. Kungaba kuhlola nje kwentela koma lokudzingekako. Kunakekela sitjalo sakho kumcoka njengoba tinkinga tibonakala kusacala kulula kutilungisa.
Indlela Yekunakekela Sitjalo se Hops
Uma sitjalo lesicancako sivela emhlabatsini ngulapho ke kufuna ucale kunakekela sitjalo sakho semahops. Titjalo tekucanca tilungele kulungiselelwa nasetimasentimitha lalishumi nesihlanu kuya etulu. Tingalungiselelwa ngekutsi tishwilane ngesineke ehlangeni noma entsanjeni lelukiwe. Loku kudzinga kwentiwa emalanga/tinsuku letimbalwa, ngemuva kwaloko letitjalo tekucanca titocala kuhluma ngendlela leya emuva ngekwato futsi tingagadvwa njalonjalo.
Nasisakhula lesitjalo kumcoka kususa loko lokuvelako lokulimele noma lokulula. Ngesikhatsi lama hops akhula tinyanga letimbalwa kuyindlela lekahle kuncutsa lamacembe langetulu kwemasentimitha lamashumi lasitfupha alesitjalo kwentela kuvikela kulimala kumagciwane noma kumuhlwa. Unganisela uphindze unike kudla (umcuba/ kuvundzisa) titjalo temahops akho njalonjalo, kushiyane ngekutsi yini lokudzingekako. Susa lonkhe lukhula naloko lokusele nawususa lokungadzingeki kulomhlabatsi lokulesitjalo.
Nawobona intfo leyimphuphu lemhlophe ngetulu kwalamacembe, wancutse ngekushesha bese uyawasusa ngaphandle kwelibala lakho. Ungasebentisa umutsi wendalo kwentela kuvikela imuhlwa kanye naletinye tilwanyana letincane letiphazamisa inhlanyelo yakho. Nakekela inhlanyelo yakho ngekulandzelana kuze kubengulapho emahops asalungele kuvunwa ngesikhatsi lesisekupheleni.
Kuvunwa kwe maHops
Sikhatsi sekuvuna inhlanyelo yakho sitohluka kushiyane ngendzawo yakho kanye nesikhatsi, nomakunjalo kuvuna kuvame kwenteka ngesikhatsi sasehlobo eNingizimu Afrika. Kumele uhlole emacembe esitjalo sakho njengendlela yekubona kutsi kulungele kutsi kungavunwa.
Uma emacembe emnayni wehop acala kubansundvu kanye nekubangatsi liphepha ngasemakoneni kusho kutsi lamahops asalungele kuvunwa. Kuze ubenesiciniseko, ungagamula lomnyani wehop kutsi uvuleke. Lamanti elupulin lasemkhatsini (sihloko) kumele sibemtfubi futsi sinambutele. Tsatsa lamahops lasalungile ushiye ngemuva lawo langakalungi. Yiba nesiciniseko kutsi awuvuni lamahops lasengakavutfwa ngoba loku kutolimata litfuba lawo phindze kulimate sinongo salobhiya. Kuze uvune lamahops, vele ushwile lesinyani sehop usisuse lapho sivela khona.
Komisa emaHops Kwentela Kuwasebentisa
Nasewuvune inhlanyelo yemahops udzinga kuwomisa khona utowasebentisa. Beka lamahops lavutsiwe endzaweni lengetulu lelinganako. Yiba nesiciniseko kutsi alele ngendlela yinye leshonako futsi akabheki elangeni. Nakasoma, wagucule ubenesicinisko kutsi omile tindzawo tonkhe. Lenandlela kumele ichutjekiswe kuze kubengulapho lamahops asome khon-ngulesikhatsi lapho loluhlanga lolungekhatsi lucala kwenela lutsi lungaphuka hhayi kutsi lugobane. Lamahops lomisiwe angabese agcinwa kumgcoma locinisiwe kahle kundzawo lebandzakakhulu kuze kubesikhatsi lapho ufuna kuwasebentisa khona.
Tindlela Letinye Letisetjentiswa kumaHops Ngaphandle kwa Bhiya
eMahops atiwa ngekutsi asetjentiswa ekwakheni bhiya, nomakunjalo angasetjentiselwa letinye tintfo. iHop isetjentiswa emitsini leminingi kanye nakumitsi leminye yemvelo kwentela kunciphisa sifo sekungalali kahle, inciphisa kwetfuka phindze ingumutsi nawucumbile kunaletinye tintfo. Lucwalingo lwentiwa nawufuna kuciniseka kutsi angasetjentiswa kunciphisa buhlungu nawusesikhatsini kanye netimphawu tekukhula.
Ngekungeta ngekusetjentiswa kwawo njengesivelelo kubhiya, emahops ngalesinye sikhatsi asetjentiswa njengesinongo ekudleni kwetinongo lokuningi lokwehlukene kanye nemakha endalo futsi angahlanganiswa abe liphepha.
Translated by Phindile Malotana


text:
121
Ngemnyaka wesikhombisa waJehu, inkhosi yaka-Israyeli, Jowashi wabekwa waba yinkhosi yakaJuda, wabusela eJerusalema iminyaka lengema-40. Libito lenina bekunguSibiya waseBherisheba. 2Jowashi wenta lokuhle emehlweni aSimakadze ngaso sonkhe sikhatsi abelulekwa ngumphristi Jehoyada. 3
Noko tindzawo letiphakeme tekukhontela tithico tatingakesuswa; bantfu bachubeka nekwentela kuto imihlatjelo batfuncisa khona nemphepho.
4
2 Khos. 22:4
Jowashi wakhuluma kubaphristi, watsi: “Butsani yonkhe imali yeminikelo lengcwele leletfwa ethempelini laSimakadze: imali lebutfwa ngangekwesilinganiso semuntfu, nemali leyemukelwa etifungweni letentiwa ngumuntfu ngamunye, nemali yeminikelo yesihle leletfwa ethempelini. 5Wonkhe umuntfu longumphristi akabelwe imali ngulomunye webagcini betimali, isetjentiswe ekwakheni kabusha konkhe lokutfolakale ethempelini kutsi sekonakele.”
6Kodvwa kwaze kwaba ngumnyaka wema-23 wekubusa kwenkhosi Jowashi solomane baphristi bangakalakhi kabusha lithempeli. 7Ngako-ke inkhosi Jowashi yabita Jehoyada, umphristi, kanye nalabanye baphristi, yababuta, yatsi kubo: “Anilakhi ngani kabusha lelithempeli, lapho selihhihlike khona? Ningasaphindzi-ke nitsatse imali kubagcini betimali, kodvwa niboyendlulisela ekwakhiweni kabusha kwelithempeli.” 8Baphristi bavuma kutsi bangeke basayitsatsa imali kubantfu nekutsi lithempeli lingeke lisakhiwa kabusha ngibo.
9
Umphristi Jehoyada watsatsa libhokisi, wabhobosa imbobo lapha esivalweni salo, wase ulibeka lapha eceleni kwelilati ngesekudla salo, nawungena ethempelini laSimakadze. Baphristi lababeciza umnyango babefaka kulelibhokisi yonkhe imali leyayiletfwe bantfu ethempelini laSimakadze. 10Babetsi bangabona kutsi seyinyenti imali kulelibhokisi, bese bayeta bomabhalane benkhosi nemphristi lomkhulu, bafike bayibale yonkhe lemali leseyiletfwe ethempelini laSimakadze, bese bayiwolela etikhwameni. 11Babetsi bangayibala lemali, bese bayinika labo lababebekwe kutsi bengamele kwakhiwa kwelithempeli. Bona-ke babeholela laba labasebentako lapha ethempelini laSimakadze: lababatako, 12nalababeka ematje, nalabawacotako. Batsenga tingodvo nematje lacotiwe ekulungisa lithempeli laSimakadze. Bahlangabetana nato tonkhe tidzingo tekuvusetela lithempeli.
13
Lemali leyayiletfwa lapha ethempelini ayizange isetjentiswe ekwakheni titja tesiliva, netijubantsambo, netitja tekunyenyeta, nemacilongo nanome ngabe seyini-ke lokusitja segolide nesesiliva lokukwelithempeli laSimakadze, 14yasetjentiswa kuphela ekukhokheleni bantfu lababesebenta ekwakheni kabusha lithempeli. 15Labantfu lababengamele lokwakhiwa kabusha kwelithempeli babetsembeke kangangobe akuzange kudzingeke nekutsi babutwe kutsi lemali beyisetjentiswa kanjani nabakhokhela letisebenti. 16
7:7
Num. 5:9
Imali yeminikelo yemacala neyeminikelo yetono yona yayingangeniswa ethempelini laSimakadze, yayiba yebaphristi.
17
2 Khr. 24:23
Ngaleso sikhatsi Hazayeli, inkhosi yaseSiriya, yakhuphuka yayawuhlasela iGathi, yayitfumba; yesuka lapho yacondza eJerusalema, nayo yayihlasela. 18
2 Khos. 16:8
18:15
Kodvwa Jowashi,NgesiHebheru “Jowashi” uke abitwe ngekutsi “Jehoyashi” inkhosi yakaJuda, yatsatsa tonkhe timphahla letingcwele letatinikelwe boyisemkhulu, Jehoshafati, naJehoramu, na-Ahaziya, emakhosi akaJuda; watsatsa nato tonkhe tipho letatinikelwe nguye cobo lwakhe, nayo yonkhe igolide leyatfolakala endlini yengcebo, ethempelini laSimakadze, nasesigodlweni senkhosi, watitfumela kuHazayeli, inkhosi yaseSiriya, lowase uyayiyekela iJerusalema, wangabe asayihlasela.
19Leminye imininingwane yetintfo letenteka ekubuseni kwaJowashi,NgesiHebheru “Jowashi” uke abitwe ngekutsi “Jehoyashi” nako konkhe lakwenta, kubhaliwe encwadzini yemilandvo yemakhosi akaJuda. 20
Tindvuna takhe tamakhela luzungu tamsontsela eBhethi Milo, emgwacweni locondze eSila. 21Letindvuna letamsontsa bekuboJozabadi, umsa waShimeyathi, naJehozabadi, umsa waShomeri. Wafa, wafihlwa emadlizeni aboyisemkhulu eDolobheni laDavide. Amasiya, umsa wakhe, waba yinkhosi esikhundleni sakhe.
131
Ngemnyaka wema-23 wekubusa kwaJowashi, umsa wa-Ahaziya, inkhosi yakaJuda, ka-Israyeli kwabekwa Jehoyahazi, umsa waJehu, kutsi abe yinkhosi yaka-Israyeli. Wabusela eSamariya iminyaka leli-17. 2
Wenta lokubi emehlweni aSimakadze, walandzela tono letatentiwa nguJerobowamu, umsa waNebati, labedvonsele ngato sive saka-Israyeli ekoneni, akazange aphendvuke kuto. 3
1 Khos. 19:15
2 Khos. 14:8,15
2 Khr. 25:17
Ngako-ke lulaka lwaSimakadze lwavutsa etikwesive saka-Israyeli. Kwaba sikhatsi lesidze, solomane Simakadze abayekelele ngaphansi kwesandla saHazayeli, inkhosi yemaSiriya, kanye nesaBheni Hadadi, umsa wakhe.
4Jehoyahazi wase ufuna lusito lwaSimakadze, Simakadze wamuva, ngobe wabona kutsi inkhosi yemaSiriya ibacindzetele kangakanani baka-Israyeli. 5Simakadze wabavetela umkhululi baka-Israyeli, baphunyula esandleni senkhosi yemaSiriya. Ngako baka-Israyeli base bahlala emakhaya abo, njengobe babenta kucala. 6Kodvwa abazange baphendvuke etonweni tendlu yakaJerobowamu, labedvonsele ngato sive saka-Israyeli ekoneni; bachubeka bona ngato. Insika ya-Ashera yachubeka yema eSamariya.
7Kwase kute lokwase kusele emabutfweni akaJehoyahazi ngaphandle kwebagibeli bemahhashi lababengema-50, netincola temphi letilishumi, nemasotja labeshuca ngetinyawo labeti-10 000. Inkhosi yemaSiriya yayiwabhubhise onkhe lamanye, yawenta aba njengelutfuli lwanakubhulwako.
8Leminye imininingwane ngekubusa kwaJehoyahazi, nako konkhe lakwenta, nekuphumelela kwakhe kubhaliwe encwadzini yemilandvo yemakhosi aka-Israyeli. 9Jehoyahazi wase uyakhotsama, wafihlwa kuboyisemkhulu, eSamariya. Jehoyashi, umsa wakhe, waba yinkhosi esikhundleni sakhe.
10Ngemnyaka wema-37 wekubusa kwaJowashi, inkhosi yakaJuda, ka-Israyeli kwabekwa Jehoyashi, umsa waJehoyahazi, kutsi abe yinkhosi ka-Israyeli. Wabusela eSamariya iminyaka leli-16. 11Wenta lokubi emehlweni aSimakadze, wangete waphendvuka ngisho nakusinye setono taJerobowamu, umsa waNebati, labedvonsele ngato sive saka-Israyeli ekoneni; wachubekela embili nato.
12Leminye imininingwane ngekubusa kwaJehoyashi, nako konkhe lakwenta, nemphumelelo yakhe, lokufaka ekhatsi imphi yakhe layilwa na-Amasiya, inkhosi yakaJuda, kubhaliwe encwadzini yemilandvo yemakhosi aka-Israyeli. 13Jehoyashi wase uyakhotsama, wafihlwa kuboyisemkhulu. Jerobowamu waze wahlala esihlalweni sakhe sebukhosi. Jehoyashi wafihlwa eSamariya, emadlizeni emakhosi aka-Israyeli.
14
Ngaleso sikhatsi Elisha abegula aphetfwe sifo lesagcina sendlule naye, simbulele. Jehoyashi, inkhosi yaka-Israyeli, wehla wayakumhlola, wafike wamtsela ngetinyembeti, watsi: “Babe wami! Babe wami! Incola yaka-Israyeli nebagibeli bakhe bemahhashi!”
15Elisha watsi: “Tsatsa butjoki nemicibisholo.” Wakwenta loko. 16Elisha watjela inkhosi, watsi: “Bamba lobutjoki ngetandla takho.” Yatsi inkhosi nase ibubambile, Elisha wabeka takhe tandla etikwaleti tenkhosi.
17Wakhuluma futsi enkhosini, watsi: “Vula lifasitelo langasemphumalanga.” Inkhosi yalivula. Elisha watsi kuyo: “Dubula.” Inkhosi yadubula. Elisha wamemeta, watsi: “Umcibisholo waSimakadze wekuncoba, umcibisholo wekuncoba emaSiriya! Utawabhubhisa aphele emaSiriya e-Afeki.”
18Wachubeka Elisha watsi: “Tsatsa lemicibisholo.” Inkhosi yayitsatsa. Elisha wayitjela watsi: “Shaya umhlabatsi.” Inkhosi yawushaya katsatfu, yase iyawuyekela. 19Umuntfu waNkulunkulu wayitfukutselela inkhosi, watsi: “Ngabe umhlabatsi uwushaye kwaba kasihlanu nome kasitfupha, ngobe bewutawube uyehlulile-ke iSiriya, wayibhubhisa yaphela. Kodvwa manje utayehlula katsatfu kuphela.”
20Elisha wase uyafa, wafihlwa.
EmaMowabi abesavame kungenela lelive njalo nje entfwasahlobo atelihlasela. 21Kwake kwatsi ngalesinye sikhatsi baka-Israyeli, basalibele kungcwaba lenye indvodza, betfuka sekuchamuka libutfo lebahlaseli lita livivile; base bajika lesidvumbu salendvodza ethuneni la-Elisha. Satsi lesidvumbu nasitsintsana nematsambo a-Elisha, sidvumbu savuka saphila, umuntfu wasukuma wema ngetinyawo.
22Hazayeli, inkhosi yemaSiriya, wacindzetela baka-Israyeli ngaso sonkhe sikhatsi sekubusa kwenkhosi Jehoyahazi. 23
Eks. 2:24
Lev. 26:42
Kodvwa Simakadze waba nemusa nabo, waba nesihawu, wabanakekela ngenca yesivumelwane sakhe na-Abrahama, na-Isaka, naJakobe. Kuze kube ngulamuhla akakavumi kubabhubhisa abacoshe ebukhoneni bakhe.
24Hazayeli, inkhosi yemaSiriya, wase uyakhotsama; Bheni Hadadi, umsa wakhe, waba yinkhosi esikhundleni sakhe. 25Jehoyashi, umsa waJehoyahazi, waphindze futsi wawatsatsa etandleni taBheni Hadadi, umsa waHazayeli, onkhe lamadolobha labewatfumbe emphini kuyise, Jehoyahazi. Jehoyashi wehlula Bheni Hadadi kwaze kwaba katsatfu. Jehoyashi wawabuyisa lamadolobha aka-Israyeli labetfunjwe ngemaSiriya.
141
2 Khr. 25:1
Ngemnyaka wesibili wekubusa kwaJehoyashi, umsa waJehoyahazi, inkhosi yaka-Israyeli, Amasiya, umsa waJowashi, inkhosi yakaJuda, wacala kubusa. 2Abeneminyaka lengema-25 budzala ngesikhatsi acala kubusa. Wabusela eJerusalema iminyaka lengema-29. Libito lenina bekunguJehoyadini, waseJerusalema. 3
Wenta lokuhle emehlweni aSimakadze, kodvwa noko hhayi njengeyisemkhulu Davide. Kuko konkhe walandzela etinyatselweni teyise Jowashi. 4Kodvwa tindzawo letiphakeme tekukhontela tithico tona atizange tisuswe; bantfu babechubeka banikelela kuto imihlatjelo yekushiswa, batfuncisa nemphepho khona.
5
Kwatsi ngesikhatsi umbuso wakhe nase ucinile esandleni sakhe, wase ubulala letindvuna letatisontse uyise labeyinkhosi. 6
Hez. 18:20
Noko, akazange awabulale emadvodzana alamajabhane, kodvwa wenta njengobe kubhaliwe encwadzini yemtsetfo waMosi, lapho Simakadze ayala khona, watsi: “Boyise abayikubulawa ngenca yetono tebantfwababo, kanjalo nebantfwana abayikubulawa ngenca yetono taboyise; ngulowo nalowo uyawufela takhe tono.”
7Nguye lowehlula ti-10 000 tema-Edomu eSigodzini Seluswayi, watfumba iSela emphini, wayetsa libito watsi yiJokthiyeli, lelo kuselibito layo nalamuhla loku.
8Amasiya wase utfumela tigijimi kuJehoyashi, umsa waJehoyahazi, umsa waJehu, inkhosi yaka-Israyeli, wamnika insayeya watsi: “Wota, sitewubhekana buso nebuso.”
9
Kodvwa Jehoyashi, inkhosi yaka-Israyeli, waphendvula Amasiya, inkhosi yakaJuda, watsi: “Sihlahla sesitfwetfwe saseLebanoni satfumela umlayeto kumsedari waseLebanoni, lotsi: ‘Yendzisela umsa wami lentfombi yakakho.’ Kwase kusuka silwane sesiganga saseLebanoni seta satawugcobagcoba lesihlahla sesitfwetfwe ngetinselo taso. 10Liciniso kutsi uyehlulile i-Edomu, nguko nje sewutikhukhumeta kangaka. Ludvumo alube kuwe ngekuncoba kwakho, kodvwa wena hlala phansi lapho kakho! Utibitelelani kuhlupheka, utidvonsele wena kuwa kwakho kanye nekwesive sonkhe sakaJuda?”
11Kodvwa, Amasiya akazange atsandze kulalela. Ngako Jehoyashi, inkhosi yaka-Israyeli, wahlasela. Jehoyashi na-Amasiya, inkhosi yakaJuda, babhekana buso nebuso emphini yaseBhethi Shemeshi kulakaJuda. 12Juda weyiswa baka-Israyeli, kwaba nguleyo naleyo ndvodza yabalekela ekhaya kayo. 13Jehoyashi, inkhosi yaka-Israyeli, wabamba Amasiya, inkhosi yakaJuda, umsa waJowashi, labetalwa ngu-Ahaziya, wamtfumba eBhethi Shemeshi. Jehoyashi wase uyahamba waya eJerusalema, wafike wabhidlita lubondza lolwalutungelete iJerusalema kusukela eSangweni laka-Efrayimu kuze kuyewufika ngaseSangweni Leligumbi, indzawo leyayingemamitha labengaba li-180 budze. 14Watsatsa yonkhe igolide nesiliva, nato tonkhe tintfo letatisethempelini laSimakadze, nasengcebeni yasesigodlweni, watfumba nebatfunjwa lababetibambiso, wabuyela nako eSamariya.
15
Leminye imininingwane ngekubusa kwaJehoyashi, konkhe lakwenta, nemphumelelo yakhe, kanye nemphi yabo na-Amasiya, inkhosi yakaJuda, kubhaliwe encwadzini yemilandvo yemakhosi aka-Israyeli. 16Jehoyashi wase uyakhotsama, wafihlwa kuboyisemkhulu eSamariya, kanye nemakhosi aka-Israyeli. Jerobowamu, umsa wakhe, waba yinkhosi esikhundleni sakhe.
17Amasiya, umsa waJowashi, inkhosi yakaJuda, waphila iminyaka leli-15 emvakwekufa kwaJehoyashi, umsa waJehoyahazi, inkhosi yaka-Israyeli. 18Leminye imininingwane ngekubusa kwa-Amasiya ibhaliwe encwadzini yemilandvo yemakhosi akaJuda.
19Bakha luzungu ngaye eJerusalema, wase uyabaleka waya eLakhishi; kodvwa batfumela emadvodza amcosha, afike ambulalela khona eLakhishi. 20Wabuya asetfwelwe ngelihhashi, watawufihlwa emadlizeni aboyisemkhulu eJerusalema, Lidolobha laDavide.
21
2 Khr. 26:1
Bonkhe bantfu bakaJuda base batsatsa Uziya“Uziya” uke abitwe ngekutsi “Azariya” labeneminyaka leli-16 budzala, bambeka inkhosi esikhundleni seyise, Amasiya. 22Nguye lowakha kabusha i-Elathi wayibuyisela kaJuda, emvakwekukhotsama kweyise Amasiya.
23Ngemnyaka weli-15 wekubusa kwa-Amasiya, umsa waJowashi, inkhosi yakaJuda, ka-Israyeli kwabekwa Jerobowamu, umsa waJehoyashi, kutsi abe yinkhosi. Wabusela eSamariya iminyaka lengema-41. 24
Wenta lokubi emehlweni aSimakadze, wangete waphendvuka ngisho nakusinye sono lesentiwa nguJerobowamu, umsa waNebati, labedvonsele ngato sive saka-Israyeli ekoneni. 25
Nguye lowabuyisela iminyele yaka-Israyeli kusukela eLebo Hamathi kuye eLwandle lwase-Arabha,Loku kusho “Lwandle Lweluswayi” njengekusho kwelivi laSimakadze, Nkulunkulu wema-Israyeli, lalikhuluma ngenceku yakhe Jona, umsa wa-Amithayi, umphrofethi waseGathi Heferi.
26
Simakadze wabona kutsi baka-Israyeli babeva buhlungu kanganani, bonkhe labakhululekile nalabatigcili; kwakute labengahle abasite. 27Njengobe-ke Simakadze bekavele angazange asho kutsi uyakulesula libito la-Israyeli ebusweni bemhlaba, wabasindzisa ngesandla saJerobowamu, umsa waJehoyashi.
28
Leminye imininingwane ngekubusa kwaJerobowamu, nako konkhe lakwenta, nekuncoba kwakhe timphi, nekutsi wayibuyisela njani ka-Israyeli iDamaseko neHamathi, leyase iyakaJuda,“Juda” nome “Yawudi” kubhaliwe encwadzini yemilandvo yemakhosi aka-Israyeli. 29
Jerobowamu wase uyakhotsama, wafihlwa emakhosini aka-Israyeli. Zakhariya, umsa wakhe, waba yinkhosi esikhundleni sakhe.


text:
181Simakadze wakhuluma ku-Aroni, watsi: “Wena, nemadvodzana akho, nemndeni weyihlo kufanele netfwale bubi lobuphambene nendzawo lengcwele; wena-ke nemadvodzana akho niyakwetfwala tono leticondzene nebuphristi benu. 2
Letsa bomnakenu labangemaLevi esiveni seyihlo batewuhlangana nawe bakusite ngesikhatsi wena nemadvodzana akho nikhonta ethendeni lebufakazi. 3Kufanele babe ngaphansi kwakho bente umsebenti wonkhe welithende, kodvwa bangasondzeli etimphahleni tendzawo lengcwele nome elatini. Nakwenteka basondzela, bona nani nitakufa. 4Kufanele batihlanganise nani banakekele lithende lekuhlangana, nayo yonkhe imisebenti yalo; kufanele kubete losondzela kini lapho nikhona khona nine.
5“Nine kufanele ninakekele indzawo lengcwele kanye nelilati, khona intfukutselo yaSimakadze ingetiwuphindza yehlele sive sema-Israyeli. 6
8:13
Mine matfupha ngikhetse labazalwane bakho labangemaLevi emkhatsini wema-Israyeli kutsi babe sipho kini, banikelwe kuSimakadze kutsi bente umsebenti welithende lekuhlangana. 7Kodvwa wena nemadvodzana akho niyawukhonta njengebaphristi kuko konkhe lokukwaselatini nangekhatsi kwendvwangu. Ngininika inkonzo yebuphristi njengesipho. Lowo longakafaneli loyawusondzela eceleni kwalelilati, uyawubulawa.”
8Simakadze wakhuluma ku-Aroni, watsi: “Mine ngikubeka kutsi uphatse iminikelo leletfwe kimi, yonkhe iminikelo lengcwele lenginikwa yona ngema-Israyeli, mine ngiyinika wena nemadvodzana akho kutsi ibe sabelo sakho titukulwane ngetitukulwane. 9Itawuba ngeyenu incenye yaleminikelo lengcwelengcwele lengayiswa emlilweni. Kuto tonkhe tipho labatiletsa kimi njengeminikelo lengcwelengcwele, nome ingeyalokutinhlavu nome yesono nome yelicala, leyo ncenye lengcwele kakhulu yakho nemadvodzana akho. 10
Uyakuwudla njengentfo lengcwelengcwele; wonkhe lomdvuna uyakuwudla. Kufanele uwutsatse ube ngcwele.
11
“Ngetulu kwaloko, konkhe lokubekwe kwehlukaniswa neminikelo yekujikitiswa yesive sema-Israyeli lesikunikela kimi kutawuba kwenu. Ngikupha wena nemadvodzana akho kanye nemadvodzakati akho kube sabelo sakho titukulwane ngetitukulwane. Wonkhe umuntfu lohlantekile ngekwemtsetfo emndenini wakho angakudla.
12“Ngikupha sonkhe sivuno lesihle setilinga lesinikelwa kuSimakadze kulowo nalowo mnyaka: semafutsa emncumo, neseliwayini kanye nesakolo. 13Tonkhe titselo tekucala letivutsiwe tako konkhe lokusensimini yabo, labakunikela kuSimakadze, tiyawuba takho. Bonkhe bantfu labahlantekile ngekwemtsetfo ekhaya lakho bangakudla.
14
“Konkhe lokunikelwe kuSimakadze ka-Israyeli kutawuba kwakho.
15
22:29
34:19
Num. 3:13,46
“Sitselo sekucala sesitalo sakho, nome semuntfu nome sesifuyo, lesinikelwe kimi, sitawuba sakho. Kodvwa kufanele ulihlenge litubulo lemuntfu lelingumfana, kanjalo futsi nelitubulo lelidvuna lesilwane lesingcolile ngekwemtsetfo. 16
Kufanele kutsi angaba nenyanga budzala, bese niyawahlenga ngaleyo ntsengo yesihlengo setinhlavu tesiliva letisihlanu ngekwesilinganiso lesisemtsetfweni.
17
“Kodvwa ningabolihlenga litubulo lenkhomo nome lemvu, nome lembuti, ngobe kungcwele. Ingati yawo kufanele ifafatwe elatini bese kushiswa emanoni awo, kutsi kutewuba ngumnikelo lowentiwa ngemlilo, kube liphunga lelinuka lusi lolumnandzi kuSimakadze. 18
Lev. 7:34
Dut. 10:9
18:1
Josh. 13:14,33
Hez. 44:28
Inyama yawo kufanele ibe yakho, njengemganga wemnikelo wekujikitiswa, nemlente wesekudla ube wakho.
19“Konkhe lokwehlukaniselwe eceleni eminikelweni lengcwele lenikelwe ngema-Israyeli kuSimakadze ngikupha wena nemadvodzana akho nemadvodzakati akho, kutsi kube ngusona sabelo sakho titukulwane ngetitukulwane. Kusivumelwane saphakadze seluswayi“Kusivumelwane saphakadze seluswayi” kusho kutsi “Kusivumelwane saphakadze lesingeke sephulwe” kuSimakadze, kutsi sibe sakho nesebantfwabakho.”
20Simakadze wakhuluma ku-Aroni, watsi: “Wena uyawubate lifa eveni labo, kantsi uyawubate nesabelo njengabo. Ngimi lengisabelo sakho nelifa lakho esiveni sonkhe sema-Israyeli.”
21
Dut. 14:22-29
“Konkhe kwelishumi ngikupha emaLevi kuma-Israyeli, kutsi kube lifa lawo kulowo msebenti lawentako asakhonta kulomsebenti wabo ethendeni lekuhlangana. 22Kusukela manje ema-Israyeli kufanele angasondzeli edvutane nelithende lekuhlangana, ngaphandle kwaloko atawutetfwalela wona umvuzo wekona kwawo, afe. 23NgemaLevi layawukwenta umsebenti welithende lekuhlangana etfwale bubi lobuphambene nalo. Lesi kutawuba simiso lesingeyiwuphindze siguculwe titukulwane ngetitukulwane letitako. Bangeke balinikwa lifa kuma-Israyeli. 24
Esikhundleni saloko, emaLevi ngiwapha kutsi lifa lawo kube kwelishumi kwaloko lokunikelwe ngema-Israyeli kuSimakadze. Ngiko nje ngitsite kuwo: ‘Bona bangeke babe nelifa kuma-Israyeli.’ ”
25Simakadze wakhuluma kuMosi, watsi: 26“Khuluma kumaLevi utsi: ‘Nanemukela kuma-Israyeli kwelishumi lokulifa lenu lenginipha lona, nani kufanele ninikele kwelishumi kwaloko kwelishumi kube ngumnikelo waSimakadze. 27Lomnikelo wenu uyawutsatfwa njengalokutinhlavu lokusandza kuhhudlwa nome inkhovu yeliwayini lephuma etjeni lekuhluta emagelebisi. 28Ngaleyo ndlela nani nitawunikela umnikelo wekwelishumi kuSimakadze, niwutsatse kuko konkhe kwelishumi lenikwemukela kuma-Israyeli. Kuko kona loko kwelishumi kufanele ninikele sabelo saSimakadze ngekusinika Aroni, umphristi. 29Kufanele ninikele sabelo saSimakadze kube nguloko lokuhle kakhulu, nalokungcwelengcwele kuko konkhe leninikwe kona.’
30“Khuluma kumaLevi utsi: ‘Naninikela loko lokuhle kakhulu, loko kuyawutsatfwa njengemphumela wekudla lokuhhudliwe nome inkhovu yeliwayini lephume etjeni lekuhluta emagelebisi. 31Nine nemindeni yenu ningakudla-ke konkhe loko lokusalako, ningakudlela nome ngabe nikuyiphi indzawo, ngobe loko kungumholo wenu ngemsebenti leniwentako ethendeni lekuhlangana. 32Njengobe nitawunikela ngalokuhle kakhulu kwako, ningeke nibe nelicala ngaloko; ngako-ke ningeke niyingcolise iminikelo lengcwele yema-Israyeli, futsi ningeke nife ngalelo cala.’ ”
191Simakadze wakhuluma kuboMosi na-Aroni, watsi: 2“Lesi-ke sekuyawuba simiso semtsetfo lomiswe nguSimakadze: Tjela sive sema-Israyeli kutsi siletse litfokati lelibovu lelingenasiyela nasici, lekungazange sekubekwe lijoko entsanyeni yalo. 3
Niyawulinika Eleyazare, umphristi, liyawukhishelwa ngephandle kwenkambu lihlatjelwe embikwakhe. 4
Eleyazare-ke, umphristi, uyawube sewutsatsa ingati yalo ngemuno wakhe, afafate kasikhombisa ngalengati yalo abhekise ngasembikwelithende lekuhlangana. 5
Lev. 4:11
Lelitfokati liyawube seliyashiswa-ke embikwakhe, kushiswe sikhumba salo, nenyama yalo, nengati yalo, nemswane walo. 6
Umphristi-ke uyawutsatsa umsedari, nehisophu, nendvwangu lebovu ngalokutopele, akujike emlilweni etikwalelitfokati lelishiswako. 7Lomphristi-ke uyawube sewugeza tingubo takhe, nemtimba wakhe ngemanti, emvakwaloko-ke sekangangena enkambu, abe ngulongcolile ngekwemtsetfo kuze kuhlwe. 8Lomuntfu longuyena ashise lelitfokati kufanele naye ageze tingubo takhe kanye nemtimba wakhe ngemanti, abe ngulongcolile kuze kuhlwe.
9
“Kuyawutsi umuntfu lohlantekile kube nguyena abutsa lomlotsa walelitfokati ayewulahla ngephandle kwenkambu endzaweni lehlobile ngekwemtsetfo, uhlaliswe lapho, uhlalele kutsi sive sema-Israyeli siwusebentise emantini ekuhlambulula nasitewugeza sono ngawo. 10Lomuntfu longuyena abutse lomlotsa walelitfokati kufanele naye ageze timphahla takhe abe ngulongcolile kuze kuhlwe. Lesimiso siyakwentiwa ngabo bonkhe baka-Israyeli kanye nebetive labasemkhatsini wenu, titukulwane ngetitukulwane.”
11“Umuntfu loyawutsintsa sidvumbu nome ngabe sabani uyawuba ngulongcolile ngekwemtsetfo emalanga lasikhombisa. 12Uyawutigeza yena ngemanti ngelilanga lesitsatfu nangelesikhombisa, bese-ke uba ngulohlantekile. Kodvwa nakangatigezi yena ngelilanga lesitsatfu nangelesikhombisa, angeke ahlanteke. 13Nome ngubani lotsintsa sidvumbu, nome sabani, angakaze atihlambulule, uyawube wedzelela lithende laSimakadze. Lowo muntfu kufanele ancunywe esiveni sakubo, ngobe emanti ekuhlambulula angakaze afafatwe etikwakhe, ngako ungcolile; kungcola kwakhe kusesekuye.
14“Lona-ke ngumtsetfo lomacondzana nemuntfu lofele ethendeni lakhe. Nome ngubani loyawungena kulo nalobekasuke akulo lelithende, uyawuba ngulongcolile ngekwemtsetfo emalanga lasikhombisa. 15Tonkhe titja lebetingakambonyisiseki taciniswa ngesidekiselo tiyawuba nguletingcolile.
16“Nangabe umuntfu utsite asebaleni watsintsa sidvumbu semuntfu lofe ngekugwazwa, nome lofe ngesifo lesetayelekile, nome lotsintsa litsambo laso, nome lithuna, uyawuba ngulongcolile ngekwemtsetfo emalanga lasikhombisa.
17“Macondzana nalabangcolile ngekwemtsetfo uyawutsatsa umlotsa wemnikelo wesono utsele kuwo emanti lahlobile esitjeni. 18Kuyawutsi umuntfu lohlantekile ngekwemtsetfo atsatse ihisophu ayenye kulamanti, bese ufafata lelithende nako konkhe lokusekhatsi kanye nalabantfu bebakhona lapho. Kufanele afafate bonkhe labake batsintsa litsambo lemufi, nome sidvumbu semuntfu lobulewe nome lotifele, nome-ke lithuna. 19Lona lohlantekile kufanele afafate lowo longcolile ngelilanga lesitsatfu nangelesikhombisa; ngaleli lesikhombisa uyawube asamhlambulula. Lona lotewuhlanjululwa kufanele ageze timphahla takhe tekwembatsa kanye nemtimba wakhe ngemanti, uyawuba ngulohlambulukile ngabona lobo busuku.
20“Kodvwa nangabe lomuntfu longcolile angatihlambululi yena, kufanele ancunywe esiveni sakubo, ngobe uhlambalate indzawo lengcwele yaSimakadze. Emanti ekuhlambulula akaze afafatwe etikwakhe, ungcolile. 21Lesi-ke simiso sabo lesiyawuhlala sentiwa titukulwane ngetitukulwane.
“Lomuntfu lobafafata ngemanti ekuhlambulula kufanele naye ageze timphahla takhe tekwembatsa, nalowo lotsintsa lamanti ekuhlambulula uyawuba ngulongcolile kuze kuhlwe. 22Yonkhe intfo letsintfwe ngumuntfu longcolile nayo iyawuba ngulengcolile, nalowo loyawutsintsa leyontfo uyawuba ngulongcolile kuze kuhlwe.”
201Ngenyanga yekucala sonkhe sive sema-Israyeli sefika eHlane laseSini, sefike semisa eKhadeshi. Miriyamu wafela khona lapho, wangcwatjwa.
2Kwakute emanti kuleyo ndzawo, ngako bantfu babutsana ndzawonye basola boMosi na-Aroni. 3
17:2
Num. 11:1
16:1
21:5
Balwa naMosi batsi: “Kube mane savele safa kanye nebanaketfu ngesikhatsi bafela embikwaSimakadze. 4Nisiletseleni lesive saSimakadze kulelihlane lelinje? Nentele kutsi tsine kanye naletifuyo tetfu sitewufela lapha! 5Nasikhiphelani lena eveni laseGibhithe nasiletsa lapha kulelive lelibi kangaka? Lelive alinakudla, namakhiwa, namagelebisi; lite nemahananandza. Kute ngisho nemanti nje ekunatsa!” 6BoMosi na-Aroni besuka emkhatsini walesive bacondza ekungeneni kwelithende lekuhlangana. Bafike bawa phansi ngebuso, bakhotsama. Inkhatimulo yebukhona baSimakadze yabonakala kubo.
7Simakadze wakhuluma kuMosi, watsi: 8“Tsatsa lendvuku, bese-ke wena na-Aroni, umnakenu, nibutsela sonkhe sive ndzawonye. Khuluma kulelidvwala, embikwaso sibuka, litawube selikhipha emanti. Uyawukhipha emanti kulelidvwala, kuze sonkhe sive kanye netifuyo taso sinatse kulo.” 9Ngako Mosi watsatsa indvuku ebukhoneni baSimakadze, njengobe abetjeliwe.
10Yena na-Aroni bahlanganisa sonkhe sive embikwalelidvwala, Mosi watsi kubo: “Lalelani-ke, nine mahlubuka, sinikhokhele yini emanti kulelidvwala?” 11
Hla. 78:15
105:41
Isa. 48:21
1 Khor. 10:4
Ngako Mosi waphakamisa sandla sakhe washaya lelidvwala kabili ngalendvuku, emanti ampompota kulelidvwala, banatsa bona bonkhe kanye netifuyo tabo.
12
Dut. 1:37
31:2
32:50
Kodvwa Simakadze wabatsetsisa boMosi na-Aroni, watsi: “Njengobe ningakangikholwa kangangekutsi nize ningingcwelise, ningihloniphe embikwalesive sema-Israyeli, anisenawusihola lesive nize nisifikise eveni lengisiphe lona.”
13
Hla. 106:32
Lawo kwakungemanti aseMeribha,“Meribha” ngesiHebheru kusho “kusola” lapho sive sema-Israyeli sefike salwa khona naSimakadze, nalapho ativeta kubo khona angulongcwele.
14
Mosi watfumela tigijimi kusuka eKhadeshi, taya enkhosini yaka-Edomu, tafike tatsi: “Umnakenu Israyeli utsi wena uyabati bonkhe bulukhuni lobusehlele. 15Bobabemkhulu behlela eveni laseGibhithe, sahlala lapho sikhatsi lesidze. Bantfu baseGibhithe basigcilata kanye nabobabe betfu, 16
23:20
kodvwa satsi kube sikhale kuSimakadze, wakuva kukhala kwetfu wase utfumela ingilosi, wasikhipha eveni laseGibhithe.
“Nyalo-ke sesilapha eKhadeshi, edolobhaneni lelisemnyeleni welive lakho. 17Sicela kwendlula sidzabule ekhatsi nelive lakho. Singeke sihambe emasimini nome etivinini takho, singeke sinatse ngisho nemanti emitfonjeni yakho. Sitawuhamba ngemgwaco lomkhulu sicondze, singaphambukeli ngesekudla nome ngesancele, size siphumele ngale kwalelive lakho.”
18Kodvwa Edomu waphendvula, watsi: “Ningeke nengce lapha; naningake nilokotse, siyawuphuma sinihlasele ngetikhali.”
19Ema-Israyeli aphendvula, atsi: “Sitawuhamba ngemgwaco lomkhulu, nangabe tifuyo tetfu natsi sinatse emitfonjeni yenu, sitanikhokhela. Tsine sifuna kumane sendlule nje ngetinyawo, hhayi lokunye.”
20Baphindza baka-Edomu baphendvula, batsi: “Asifuni kutsi nendlule.” Base bayaphuma baka-Edomu babesukela ngalenkhulu imphi nalenemandla. 21Njengobe baka-Edomu bawalela ema-Israyeli kutsi endlule eveni labo, ema-Israyeli abe asayancandzeka, esuka kubo.
22
Sonkhe sive sema-Israyeli sesuka eKhadeshi sayawufika eNtsabeni iHori. 23SebaseNtsabeni iHori, eceleni kwemnyele waka-Edomu, Simakadze wakhuluma kuboMosi na-Aroni, watsi: 24“Aroni sewutakuya kulabafile bakubo, ngako akasoze angene eveni lengilinike ema-Israyeli, ngobe nine nobabili aningihloniphanga ngasemantini aseMeribha.“Meribha” ngesiHebheru kusho “kusola” 25Bita bo-Aroni nendvodzana yakhe, Eleyazare, ukhuphukele nabo eNtsabeni yaseHori. 26
Khumula Aroni tembatfo takhe utembatsise indvodzana yakhe, Eleyazare, ngobe Aroni sewutawunishiya abuyele kubakubo, utawufike afele kuyo.”
27Mosi wenta njengobe Simakadze abemtjelile: Wakhuphukela nabo eNtsabeni yaseHori embikwesive sonkhe sibuka. 28
Num. 33:38
Dut. 10:6
32:50
Mosi wakhumula Aroni tembatfo takhe watembatsisa indvodzana yakhe Eleyazare. Aroni wafela khona lapho etulu entsabeni. Bo-Mosi na-Eleyazare behla entsabeni. 29Sonkhe sive saka-Israyeli satsi kube sive kutsi Aroni sewufile, samlilela emalanga langema-30.


text:
Kunakekela iCantaloupe
Kushintja Lokuhlanyelwe
Kuhlale kungumbono lomuhle kushintja iCantaloupe naletinye titjalo njengaleto letikhicita lokusanhlamvana noma emacembe. Tama kuhlanyela ema Cantaloupe njalo emuva kweminyaka lemibili endzaweni yinye, futsi umhlabatsi kufanelwe ujovwe kahle kubulala tifo netilwanyana.
Sivuno (ngebunyenti kuli hecta)
Lesijwayelekile: 15 tonnes
Lesisemkhatsisini: 30 tonnes
Lesihle: 40+ tonnes
Kuvuna
Kuvuna kucala emavikini langu 12 emuva kwekuhlanyela titfombo noma ekukhuleni kwaleto tinhlanyelo letihlanyelwe emhlabatsini. Kuvuna kwentiwa ngesandla, kungentiwa kute kube ngemaviki lamatsatfu kuya kulamane. Kuvuna kwentiwa ngetigaba letinyenti. Ema Melon lalinyelwa kutsengiswa ngaleso sikhatsi nekudliwa avunwa nasekavutfwe kahle. Titselo letivunwa tingakavutfwa kahle tingabekwa bese tivunwa emuva kwesikhatsi.
Kubeka
iCantaloupe noma Muskmelon isheshe ibole loku kwenta kuyibeka kube matima kakhulu. Kuyibeka kujwayele kuba ku 2 kuya ku 4°C. kujwayeleke kutsi ingabekwa emalanga landlula ku 14. Letinye tinhlobo letinsha tingabekwa ku 0 kuya ku 2°C emaviki ate abemane. iMelon lemnandzi nguleyo leyekwe yavutfwa kahle esihlahleni edliwe madvutane nayicedza kuvunwa.
Tilwanyane
Nematodes, American Bollworm, Aphids ne Leaf beetles.
Tifo
Downey Mildew, Anthracnose, Powdery Mildew, Fusarium wilt and rot, Mosaic virus, Bacterial wilt and Leaf spot.
Translated by Phindile Malotana


text:
81
37:17-24
Simakadze wakhuluma kuMosi, watsi: 2
“Tjela Aroni utsi: ‘Ngesikhatsi ulumeka letibane letisikhombisa, kufanele tikhanyise lendzawo lesembikwelutsi lwetibane.’ ” 3Aroni wavele wakwenta loko; wemisa letibane, takhanyisa lendzawo lesembikwelutsi lwetibane, njengobe Simakadze abeshito kuMosi. 4
37:17
Lolutsi lwalwakhiwe ngegolide legcotjiwe, kusukela esibunu salo kuze kube ngusetimbalini talo. Lolutsi lwalwakhiwe ncamashi ngendlela Mosi labeyilayelwe nguNkulunkulu.
5Simakadze wakhuluma kuMosi, watsi: 6“Yehlukanisa emaLevi emkhatsini wesive sema-Israyeli, bese uyawahlambulula. 7Kufanele uwahlambulule kanje: Wafafate ngemanti ekuhlambulula, bese ahhula wonkhe umtimba, ageze timphahla tawo, atawube asayahlanteka. 8Akatsatse inkunzana nemnikelo wayo walokutinhlavu kwafulaha lobhicwe nemafutsa, bese utsatsa inkunzana yesibili letawuba yemnikelo wesono. 9Uyakwetfula emaLevi embikwelithende lekuhlangana, bese uhlanganisa sonkhe sive sema-Israyeli. 10Uyakwetfula lamaLevi kuSimakadze, bese sive sema-Israyeli sibeka tandla taso etikwawo. 11Aroni uyawube sewetfula lamaLevi kuSimakadze abe ngumnikelo wekujikitiswa wesive sema-Israyeli, kuze alungele kwenta umsebenti waSimakadze. 12EmaLevi atawutsi angabeka tandla tawo etinhloko taletinkunzana, wena-ke bese unikela lenye ibe ngumnikelo wesono, lena lenye ibe ngumnikelo wekushiswa kuSimakadze kutekwenta inhlawulo yekubuyisana kwemaLevi naSimakadze.
13“LamaLevi uyakuwemisa embikwabo-Aroni nemadvodzana akhe, bese uyawetfula njengemnikelo wekujikisiswa kuSimakadze. 14
Uyakuwehlukanisa kanjalo-ke emaLevi emkhatsini wesive sema-Israyeli; lamaLevi atawuba ngewami. 15Emvakwaloko-ke emaLevi ayawungena ayekwenta inkonzo yawo ethendeni lekuhlangana, nase uwahlambululile wawetfula njengemnikelo wekujikitiswa. 16Bona bangema-Israyeli lekufanele nginikwe wona ngalokuphelele. Ngititsatsele wona kutsi abe ngewami esikhundleni sematubulo onkhe latalwa ngiso sonkhe sive sema-Israyeli. 17
Onkhe ematubulo lamadvuna esive sema-Israyeli, ebantfu nome etilwane ngewami. Ngesikhatsi ngibulala onkhe ematubulo eGibhithe ngatehlukanisela wona. 18Ngititsatsele emaLevi esikhundleni sawo onkhe ematubulo esive saka-Israyeli. 19
18:22
Emkhatsini waso sonkhe sive sema-Israyeli emaLevi ngiwaphe bo-Aroni nemadvodzana akhe kutsi abe tipho tabo, ente inkonzo ethendeni lekuhlangana egameni lesive sonkhe sema-Israyeli nekutsi asentele inhlawulo yekubuyisana sitewuvikeleka esijezisweni lesingahle sisehlele, nakwenteka sisondzela endzaweni lengcwele.”
20Ngako-ke boMosi, na-Aroni, nesive sonkhe sema-Israyeli bavele bakwenta konkhe loko kumaLevi; bakwenta kuwo njengobe Simakadze abeyale Mosi. 21EmaLevi atihlambulula, ageza netimphahla tawo. Aroni wawetfula aba ngumnikelo wekujikitiswa kuSimakadze, wawentela nenhlawulo yekubuyisana, wawahlambulula. 22Emvakwaloko emaLevi eta kutakwenta umsebenti wawo ethendeni lekuhlangana ngephansi kwa-Aroni nemadvodzana akhe. Bakwenta kumaLevi konkhe loko Simakadze abeyale Mosi macondzana nawo.
23Simakadze wakhuluma kuMosi, watsi: 24“Nangu umtsetfo locondzene nemaLevi: Onkhe emaLevi kusukela eminyakeni lengema-25 budzala kuye etulu ayakuyingenela lenkonzo yawo ethendeni lekuhlangana, 25kodvwa kusukela eminyakeni lengema-50 budzala ayawutsatsa umhlalaphansi, angabe asasebenta, 26kodvwa noko angasita labanakabo ekwenteni inkonzo yelithende lekuhlangana. Wona ngekwawo akufanele ayente leyo nkonzo. Uyakwenta njalo-ke, nawunika emaLevi inkonzo yawo.”


text:
41
46:12
1 Khr. 2:4
Titukulwane takaJuda bekuboPheresi, naHesroni, naKhami, naHure, naShobali. 2
Shobali abenguyise waReyaya, Reyaya anguyise waJahathi, Jahathi anguyise wabo-Ahumayi naLahadi. Lena-ke bekungimindeni yemaSorathi.
3Emadvodzana a-Etamu bekuboJezreyeli, na-Ishma, na-Idibashi. Dzadzewabo bekunguHaselelponi. 4
Phenuweli abenguyise“uyise” nome “umsunguli” nome “umholi” nome “indvuna yemabutfo” waGedori, Ezeri anguyise waHusha. Leti bekutitukulwane taHure, litubulo la-Efratha. Hure abenguyise“uyise” nome “umsunguli” nome “umholi” nome “indvuna yemabutfo” waBhetlehema.
5
Ashuri, uyise waThekhowa, abenebafati lababili, lekwakuboHela naNara. 6Nara wamtalela bo-Ahuzami, naHeferi, naThemeni, naHahashtari; kwaba nguleto titukulwane taNara. 7Hela wamtalela boSerethi, naSohari, na-Ethnani.
8Khosi abenguyise wa-Anubi, naHasobeba,“Hasobeba” nome “Sobebha” nemindeni ya-Ahaheli, umsa waHarumu.
9Jabesi abehlonipheke kakhulu kunabomnakabo emndenini wakabo. Unina abemetse libito watsi nguJabesi,“Jabesi” ngesiHebheru kuvakala shangatsi kutsi “buhlungu” ngobe abetsi: “Ngimtele kabuhlungu.” 10Jabesi wakhala kuNkulunkulu wema-Israyeli, watsi: “Ngicela ungibusise ungandzisele live lami! Shangatsi sandla sakho singaba nami, ungiphephise engotini, khona ngitewukhululeka ebuhlungwini.” Nkulunkulu wamupha loko labekucelile.
11Khelubi, umnakaboShuha, abenguyise waMehiri, Mehiri anguyise wa-Eshtoni. 12Eshtoni abenguyise waboBhethi Rafa, naPhaseya, naThehina, uyise“uyise” nome “umsunguli” nome “umholi” nome “indvuna yemabutfo” wa-Iri Nahashi.“wa-Iri Nahashi” nome “welidolobha laseNahashi” Lawa bekungemadvodza labehlala eRekha.
13
Khu. 3:9
Khenazi abenemadvodzana lamabili lekwakubo-Othniyeli naSeraya. Emadvodzana a-Othiniyeli bekuboHathathi, naMeyonothayi.SiHebheru site “naMeyonothayi” 14
Meyonothayi abenguyise“uyise” nome “umsunguli” nome “umholi” nome “indvuna yemabutfo” wa-Ofra.
Seraya abenguyise waJowabe, Jowabe abengumsunguli weGe Harashimu,“Ge Harashimu” kusho “sigodzi setingcweti” loko phela kusho kutsi bantfu bakhona babetingcweti.
15
Emadvodzana aKhalebi, umsa waJefune, bekubo-Iru, na-Ela, naNamu. Indvodzana ya-Ela bekunguKhenazi.
16Emadvodzana aJehaleli bekuboZifi, naZifa, naThiriya, na-Asareli.
17Emadvodzana a-Ezra bekuboJetheri, naMeredi, na-Eferi kanye naJaloni. Lomunye webafati baMeredi watala boMiriyamu, naShamayi, kanye na-Ishbha, uyise“uyise” nome “umsunguli” nome “umholi” nome “indvuna yemabutfo” wa-Eshtemowa. 18Umkakhe waseJudiya watala boJaredi, uyise“uyise” nome “umsunguli” nome “umholi” nome “indvuna yemabutfo” waGedori, naHebhere, uyise“uyise” nome “umsunguli” nome “umholi” nome “indvuna yemabutfo” waSokho, kanye naJekuthiyeli, uyise“uyise” nome “umsunguli” nome “umholi” nome “indvuna yemabutfo” waZanowa. Laba labanye bekubantfwana baBithiya, indvodzakati yaFaro, leyayingumfati waMeredi.
19Emadvodzana emkaHodiya, dzadzewaboNahamu, bekunguyise“uyise” nome “umsunguli” nome “umholi” nome “indvuna yemabutfo” waKheyila, umGami, na-Eshtemowa, um-Makha.
20Emadvodzana aShimoni bekubo-Amnoni, naRina, naBheni Hanani kanye naThiloni.
Titukulwane taka-Ishi bekuboZohethi naBheni Zohethi.
21
Emadvodzana aShela, umsa waJuda, bekubo-Era, uyise“uyise” nome “umsunguli” nome “umholi” nome “indvuna yemabutfo” waLekha, naLada, uyise“uyise” nome “umsunguli” nome “umholi” nome “indvuna yemabutfo” waMaresha, nemindeni leyayeluka ilineni eBhethi Ashbeya, 22naJokimi, nebantfu baseKhozeba, naJowashi, naSarafi, lababebusa eMowabi, naseJashubi Lehemi.Kungahle kusho kutsi “ahlala eBhetlehema” ngesiHebheru akucondzakali Loku kwabhalwa endvulo.
23Babebabumbi lababehlala eNethayimu naseGedera, basebentela inkhosi.
24
Emadvodzana aSimeyoni bekuboNemuweli, naJamini, naJaribi, naZera kanye naShawula. 25Umsa waShawula bekunguShalumi, umsa wakhe kunguMibsamu, umsa wakhe kunguMishma. 26Umsa waMishma bekunguHamuweli, umsa wakhe kunguZakhuri, umsa wakhe kunguShimeyi. 27Shimeyi abenemadvodzana lali-16 nemadvodzakati lasitfupha, kodvwa bomnakabo babete bantfwana labanyenti; ngako lusendvo lwakabo lonkhe aluzange lwandze lube ngangelusendvo lwakaJuda.
28
Babehlala eBherisheba, naseMolada, naseHasari Shuwali, 29naseBhala, nase-Esemu, naseTholadi, 30naseBhethuweli, naseHoma, naseSikilagi, 31naseBhethi Makhabothi, naseHasari Susimu, naseBhethi Bhiri, naseSharayimu. Lawa kwakungemadolobha abo kwaze kwefika sikhatsi sekubusa kwenkhosi Davide. 32Imiti leyayitungelete lamadolobha bekuyi-Etamu, ne-Ayini, neRimona, neThokheni, ne-Ashani; emadolobha lasihlanu asawonkhe, 33nayo yonkhe leyo miti kuze kuyewufika eBhalathi.“Bhalathi” ngesiHebheru “Bhali” Leto bekutabelo tabo. Babewugcina nemlandvo weluhlanga lwekutalana kwabo.
34Meshobabi, naJamleki, naJosha, umsa wa-Amasiya, 35naJoweli, naJehu, umsa wa-Joshibiya, umsa waSeraya, umsa wa-Asiyeli, 36kanye na-Eliyoyenayi, naJakoba, naJeshohaya, na-Asaya, na-Adiyeli, naJesimiyeli, naBhenaya, 37naZiza, umsa waShifi, umsa wa-Aloni, umsa waJedaya, umsa waShimri, umsa waShemaya:
38Lawa-ke bekungemabito ebaholi baleto tinsendvo. Imindeni yabo yandza kakhulu, 39base benabela nasemacentselweni aseGedori,“aseGedori” nome “aseGerari” ngasemphumalanga kwesigodzi, solomane bafunana nemadlelo etifuyo tabo. 40Lapho bakhandza emadlelo labeneluhlata, nelive lalapho lalilikhulu linekuthula futsi lipholile. Bekuke kwahlala emaHhamu kuleyo ndzawo.
41Bantfu lekwakubhalwe emabito abo befika ngesikhatsi kusabusa Hezekiya, inkhosi yakaJuda. Bahlasela lamaHhamu lapho abehlala khona kanye nemaMehuni labelapho, bawabhubhisa onkhe, njengobe nalamuhla loku kusabonakala nje. Bahlala kuleyo ndzawo yabo, ngobe bekunemadlelo lakahle etifuyo tabo. 42Labanye bakaSimeyoni lababengema-500 bahlasela eNtsabeni iSeyiri, baholwa nguPhelatiya, naNeyariya, naRefaya, na-Uziyeli, emadvodzana a-Ishi. 43Babulala leyo misalela yema-Amaleki leyayibalekile, solomane bahlala lapho kuze kube ngulamuhla.


text:
281
Luk. 24:1
Joh. 20:1
EmvakweliSabatha, ekuseni ngeluvivi ngeliSontfo, Mariya waseMagdala nalomunye Mariya baya kuyawubona lithuna. 2Kwaba khona kutamatama kwemhlaba lokukhulu, ingilosi yeNkhosi yehla ezulwini, yaligicita lelitje, yase ihlala etikwalo. 3Lengilosi yayinjengembane, timphahla tayo tatimhlophe njengesitfwatfwa. 4Kepha balinidzi befikelwa kwesaba, bachachatela, baze baba njengalabafile.
5
Luk. 24:5
Ingilosi yatsi kulabafati: “Ningesabi, ngiyati kutsi nifuna Jesu labebetselwe esiphambanweni. 6
16:21
17:23
20:19
Akekho lapha; uvukile, njengobe abeshito. Wotani nitewubona indzawo lapho abelele khona. 7
Hambani masinyane niyewutjela bafundzi bakhe nitsi: ‘Sewuvukile kulabafile, nyalo nje sewusembili kunani uya eGalile; nitawumbona khona.’ Nibokukhumbula loku lenginitjela kona.”
8Base basheshe bayesuka ethuneni, ngobe babesaba, kantsi futsi babejabule kakhulu, bagijima bayawutjela bafundzi bakhe.
9
Jesu wefika kubo watsi: “Kuthula akube kini!” Beta kuye, bambamba tinyawo, base bakhuleka kuye. 10
Imis. 1:3
13:31
1 Khor. 15:4
Heb. 2:11
Jesu watsi kubo: “Ningesabi! Hambani nibikele bomnaketfu kutsi, abahambe baye eGalile, bayawungibona khona.”
11Batsi labafati basahamba, bancandzeka, labanye balindzi baya edolobheni, babikela baphristi labakhulu ngako konkhe lokwase kwentekile. 12
Kwatsi baphristi labakhulu netibondza nasebahlangene bakha lisu, banika balindzi imali lenkhulu, 13batsi: “Nibotsi: ‘Bafundzi bakhe befike ebusuku, baseba sidvumbu sakhe, tsine sisatunywe butfongo.’ 14Lusibalukhulu nakuva loko, tsine siyawumchazela, eve kahle, ningahlupheki nine.”
15Balindzi bayitsatsa lemali, benta njengobe babetjeliwe. Kuze kube ngulamuhla emaJuda abambelele kulawo mavi.
16
Mak. 14:28
Kepha bafundzi labali-11 baya kulentsaba yaseGalile, lapho Jesu abebatjele kutsi baye khona. 17Batsi nabambona bakhuleka kuye, noko labanye babo babesangabata. 18
Mat. 11:27
Joh. 3:35
13:3
17:2
Ef. 1:20
Heb. 1:2
2:8
Jesu wasondzela kubo watsi: “Ngiphiwe emandla onkhe ezulwini nasemhlabeni. 19
Luk. 24:47
Imis. 1:8
2:41
Ngako-ke hambani, nente tive tonkhe tibe bafundzi bami, nibabhabhatise egameni leYise, neleNdvodzana, nelaMoya Longcwele, 20
nibafundzise kugcina konkhe lenginiyale ngako. Nibokwati kutsi mine nginani onkhe emalanga, kuze kube ngusekupheleni kwetikhatsi.”


text:
131Livi laSimakadze lefika kimi, latsi: 2
Hez. 14:9
34:2
“Ndvodzana yemuntfu, phrofetha umelane nebaphrofethi baka-Israyeli labaphrofethako nyalo. Khuluma kulabo labaphrofetha loko labakususela emicabangweni yabo, utsi: ‘Vanini livi laSimakadze!
3
23:16,21
“ ‘Naku lokushiwo yiNkhosi Simakadze, itsi: Maye kulabo baphrofethi labatilima,“labatilima” nome “lababi” labalandzela umoya wabo, babe bangakaboni lutfo! 4Awu, Israyeli, baphrofethi bakho bafanana netimphungutja letisemfuhlululwini. 5
Hez. 22:30
Anikenyukeli etulu etikhaleni letiselubondzeni lwendlu yaka-Israyeli, kutsi nitivale khona lutakuma lucine lulungele imphi ngelilanga laSimakadze. 6Imibono yabo iyinkhohliso, nekubhula kwabo kungemanga. Bakhuluma batsi: “Kusho Simakadze,” abe Simakadze angazange asabatfume; kunjalo nje, babheke kutsi lamavi abo agcwaliseke. 7Ngitsi kubo: Anizange niyibone yini imibono leyinkhohliso nekubhula lokungemanga ngesikhatsi nitsi: “Kusho Simakadze”, nome ngingakaze ngikhulume?
8“ ‘Ngako-ke naku lokushiwo yiNkhosi Simakadze, itsi: “Ngenca yemavi enu layinkhohliso nangemibono yenu lengemanga, ngimelene nani,” kusho iNkhosi Simakadze. 9
Sandla sami siyawumelana nebaphrofethi lababona imibono leyinkhohliso, baphengule lokungemanga. Bangeke babe belibandla lebantfu bami nome babhaliswe etincwadzini tebantfu bendlu yaka-Israyeli, futsi bangeke bangene eveni lema-Israyeli. Ngulapho-ke niyawungati khona kutsi mine ngiyiNkhosi Simakadze.
10
8:11
23:17
Mik. 3:5
“ ‘Njengobe bedukisa bantfu bami, batsi: “Kuthula”, kube kute naloko kuthula, nangenca yekutsi nakwakhiwa lubondza lolulula, bona baluhuca ngemcakaco, 11ngako-ke batjele labo labaluhuca ngemcakaco kutsi lutakuwa lolubondza. Imvula lenkhulu itakuna, futsi ngitawutfumela sangcotfo lesitawutfululekela phansi, kuvungute imimoya lenemandla. 12Nase luwa lolubondza, bantfu bangeke yini banibute batsi: “Uphi lomcakaco beniluhuce ngawo?”
13“ ‘Ngako-ke naku lokushiwo yiNkhosi Simakadze, itsi: Ngiyawudedela sivunguvungu lesinemandla ngenca yelulaka lwami, ngentfukutselo lenkhulu ngitfulule sangcotfo, nemvula lenkhulu iyakwehla ngentfukutselo yami lenkhulu yembhubhiso. 14Ngiyakuluhhihlitela phansi lolubondza loluhucwe ngemcakaco, ngiludzilite lube litsafa, kuze tisekelo talo tisale ebaleni. Ngesikhatsi naluwa,“Ngesikhatsi naluwa” nome “Ngesikhatsi naliwa lidolobha” nani niyawubhujiswa kulo. Ngulapho-ke niyawukwati khona kutsi mine nginguSimakadze. 15Ngako lulaka lwami ngiyakulusebentisa ekulweni nelubondza nasekulweni nalabo labaluhuce ngemcakaco. Ngiyawukhuluma kini ngitsi: “Lubondza alusekho, kanjalo nalabo labaluhucile abasekho, 16kanye nebaphrofethi baka-Israyeli labaphrofetha kuyo iJerusalema, babona nemibono yekuthula kwayo, kube kona kungekho kuthula, kusho iNkhosi Simakadze.” ’ ”
17“Nyalo-ke, ndvodzana yemuntfu, bhekisa buso bakho kuwo emadvodzakati esive sakini laphrofetha loko lokusuka emicabangweni yawo. Phrofetha umelane nawo, 18utsi: ‘Naku lokushiwo yiNkhosi Simakadze, itsi: Maye kubo bonkhe labo labasikati labegaba imitsi yekuhhungula etihlakaleni tetandla, bente imiyeko lemihibahiba ngebudze lobehlukene, bentele kumbonya tinhloko tabo, khona batekwetsiya bantfu. Ningatetsiya yini timphilo tebantfu bami, kodvwa nine nisindze? 19
Nine ningihlambalatile emkhatsini wesive sami, ngobe nicondze kutfola emabinta lambalwa nje ebhali netingebhuta letimbalwa tesinkhwa. Ngekukhuluma emanga esiveni sami, lesilalela emanga, nibabulele labo lebekufanele bangafi, nasindzisa lebekufanele bafe.
20“ ‘Ngako-ke naku lokushiwo yiNkhosi Simakadze, itsi: Ngimelene nalobutsi benu bekuhhungula lenihhungula ngabo bantfu nibetsiye njengetinyoni, futsi ngitabudzabula lapho emikhonweni yenu. Ngiyawubakhulula labo bantfu lese nibetsiye njengetinyoni. 21Ngiyakuyidzabula lemiyeko yenu ngisindzise sive sami etandleni tenu, singeke siphindze sibe yimphango yemandla enu. Ngulapho-ke niyakungati khona kutsi mine nginguSimakadze. 22Njengobe nibajabhisile labalungile ngalamanga enu, ngibe mine ngingakabadzabukisi, nangenca yekutsi nikhutsate lababi kutsi bangaphendvuki etindleleni tabo letimbi kuze basindzise timphilo tabo, 23ngako-ke ningeke nisayibona imibono leyinkhohliso, ningabe nisabhula ngekubhula lokungemanga. Ngiyakubasindzisa bantfu bami etandleni tenu. Ngulapho-ke niyawungati khona kutsi mine nginguSimakadze.’ ”


text:
Itestateroni
Itestasteroni ngulenye yetitsako temtimba leyenta imisebenti leminyenti njengekulekelela ekukhuleni kanye nekuniketa umfutfo. Emadvodzeni itfolaka emasendzeni, kantsi ebafatini itfolakala ngemtsamo lomcane. Itestestoroni iphindze idlale indzima lenkulu ekutfombeni kwebafana. Letinye tetintfo letifaka phakatsi lokwentiwa yitestestoroni kucinisa ematsambo, kucinisa imisipha, kumilisa tinwele umtimba wonke lokufaka phakatsi nemadzevu kanye nekutsi indvodza iphume impandla. Kungabi netestestoroni leyanele kungabanga. [1]
Kuvukelwa kwemiva[hlela | edit source]
Itestestoroni ngiyo lebangela indvodza ivukelwe imiva uma icabanga ngalomsikatsi, kantsi futsi lizinga layo liyakhuphuka uma ngabe indvodza ikhuluma nalomsikati. [2]variation=nolb


text:
Jonas Savimbi
Jonas Malheiro Savimbi (Ingci 3, 1934 – Indlovana 22, 2002) bekangusopolitiki wase Angola aphindze abe ngumholi wetempi. wacala waphindze wabangumholi welicembu le UNITA, leli bekulicembu lelacala timpi temagerila lebetilwisana nencindzetelo yemaputukezi, i UNITA beyihlanganyela ngato letimpi ilekelelana kanye nelicembu lembangave wase Angola lelatiwa nge MPLA leti ke timpi letatsatsa iminyaka kodvwa tabese tiyacinisela taba ngemandla ngemnyaka wango, 1974 kuya ku 75, kwatsi emva kwempumelelo yekutfola inkululeko yalo lelive lase Angola ngemnyaka wango 1975 kwaba ngulapho ke impi emkhatsini we MPLA kanye ne Unita [1], lempi yacala ngo 1975 yaphela ngekufa kwa Jonas Savimbi.[2][3]


text:
271Kwefika livi laSimakadze kimi, latsi: 2
Amo. 1:9
“Ndvodzana yemuntfu, dzindza sililo macondzana neThire. 3
Sil. 2:15
Khuluma kuyo iThire, lengasesangweni lelibheke ngaselwandle, ingumhwebi webantfu basemaveni lagudla lwandle, utsi: ‘Naku lokushiwo yiNkhosi Simakadze, itsi:
“ ‘Awu, Thire, ukhuluma utsi:
“Ngimuhle ngiphelele.”
4Indzawo yakho yekubusa yayisetilwandle letijulile;
bakhi bakho benta buhle bakho baphelela,
waba ngumkhumbi lomuhle.
5
Benta tonkhe tigodvo takho tetipheshula taseSeniri,“taseSeniri” nome “taseHemoni”
balandza umsedari eLebanoni kutsi batekwakhela insika ngawo.
6Ngema-okhi aseBhashani bakwentela emaphini ekugwedla.
Ngetigodvo temsayipuresi lesuka elusentseni lwaseSiphrosi“iSiphrosi” ngesiHebheru “iKhithimu”
benta indzawo yakho yekuhambahamba emkhunjini,
yahlotjiswa ngematinyo etindlovu.
7Ilineni lecolisakele nalehlotjisiwe yaseGibhithe kwakungulona seyili lakho
lelalisebenta njengesiboniso sakho; emathende akho abentiwe
ngalokuluhlata njengesibhakabhaka nangalokubukhwebeletane
lokuphuma etichingini tase-Elisha.
8
Emadvodza aseSidoni newase-Avadi
bekunguwona madvodza ekugwedla umkhumbi wakho;
emadvodza akho labetingcweti,
wena Thire,
abekhwele emkhunjini angematilosi akho.
9
Hla. 83:8
Bongcongcoshe betingcweti taseGebali“iGebali” nome “iBiblosi”
babekhwele emkhunjini babakhi bemikhumbi
labahlalele kuvala timbobo.
Yonkhe imikhumbi yaselwandle nebagibeli bayo
beta nabo, batewutsengiselana nawe.
10
Jer. 46:9
Nah. 3:9
“ ‘Emadvodza asePheresiya, newaseLidiya, newasePhuthi
abengemasotja emphini yakho.
Agaca emahawu awo netimphantitje tawo kuwe,
akuletsela ludvumo nekwatiwa.
11Emadvodza ase-Avadi newaseHeleki
abesetibondzeni takho yonkhe indzawo;
emadvodza aseGamadi abesemibhoshongweni yakho.
Agaca emahawu awo etikwetibondza takho,
befikisa buhle bakho ekupheleleni.
12“ ‘IThashishi“iThashishi” yiSpaniya yatsengiselana nawe ngenca yebunyenti bebunjinga bakho betimphahla; babeshintjiselana nawe ngesiliva, nangensimbi, nangemfimfi, nangemtfofu, ngetimphahla takho.
13
“ ‘BaseGrisi, nebaseThubhali kanye nebaseMesheki babetsenga timpahla takho; babeshintjiselana nawe ngetigcili nangetintfo telitfusi ngetimphahla takho.
14“ ‘Emadvodza aseBhethi Togama ashintjiselana nawe ngemahhashi emisebenti, newemphi nangeminyuzi ngetimphahla takho.
15“ ‘Emadvodza aseDedani“aseDedani” nome “aseRodosi” atsengiselana nawe, nemave lamanyenti langaselwandle abekutsengisela kakhulu; abuyisela kuwe ematinyo etindlovu netigodvo letimnyama temsimbithi.
16“ ‘Base-Aramu“base-Aramu” letinye tincwadzi tekucala titsi “base-Edomu” babetsengiselana nawe ngenca yebunyenti bemikhitsito yakho, babekutsengisela timphahla takho ngematje laligugu laluhlata, nangetindvwangu letibukhwebeletane, naletihlotjisiwe, nangelineni lecolisakele, nangekhorali,“nangekhorali” intfo lelukhuni lemila ngaphansi kwemanti aselwandle ngekulungelelana kwematsambo etilwanyakatana taselwandle. Imihlobiso lemihle lebovu yakhiwa ngekhorali nangemarubhi.“nangemarubhi” litje leliligugu lelibovu nome lelibubendze
17
“ ‘Bahwebi bakaJuda nebaka-Israyeli babetsengiselana nawe; babekutsengisela timphahla takho ngakolo labephuma eMinithi, nangabojece,“bojece” ngesiHebheru leligama alicondzakali nangeluju lwetinyosi, nangemafutsa, nangebhalisamu.
18“ ‘BaseDamaseko nabo babekutsengisela kakhulu ngemikhitsito yakho nangebunjinga bakho lobukhulu betinhlobonhlobo tetimphahla letitsengiswako, bona-ke babekutsengisela tona ngeliwayini laseHelboni nangensontfo yaseSahari.“yaseSahari” nome “lemhlophe”
19“ ‘BakaDani nemaGriki ase-Uzali babetsenga timphahla takho ngensimbi lebunjiwe, nangetinandzisi ikhasiya nekhalamusi.
20“ ‘BaseDedanki bona babetsengiselana nawe ngetingubo tetihlalo temahhashi.
21
Hla. 120:5
“ ‘Base-Arabiya nabo bonkhe labakhulu baseKhedari bekunguwona makhasimende akho lamakhulu, bona-ke babetsengiselana nawe ngemazinyane etimvu, nangetihhanca tetimvu kanye netimbuti.
22“ ‘Bahwebi baseSheba nebaseRama babetsengiselana nawe; ngetimphahla takho tekutsengiswa babekunika tinhlobonhlobo tetinongo leticolisakele, netematje laligugu, negolide.
23“ ‘BaseHarani, nebaseKhane, nebase-Edeni kanye nebahwebi baseSheba, nebase-Asiriya, nebaseKhilmadi nabo babetsengiselana nawe. 24Emakethe yakho babetsengiselana nawe ngekwekwembatsa lokuhle, nangetindvwangu letiluhlata njengesibhakabhaka, nangetintfo letihlotjisiwe, nangematjalo“ematjalo” nome “emakhaphethi” langemabhadvubhadvu, nangetimvakazi“nangetimvakazi” nome “lanetimvakazi” letephotfwe kahle tase tifinywa lifindvo lelihle nalelicinile.
25“ ‘Imikhumbi yaseThashishi“iThashishi” yiSpaniya
nguyona yetfwala timphahla takho letitsengiswako.
Wena wetfwele uyasesa imitfwalo lematima
ekhatsi nekhatsi elwandle.
26
Bagwedli bakho bemikhumbi
bakuvakashisa etilwandle letijulile.
Kodvwa umoya wasemphumalanga
uyawukucoba ube timvutfu
ekhatsi emajukujukwini elwandle.
27Bunjinga bakho,
netimphahla takho tekutsengiswa,
nematilosi akho,
nebashayei bakho bemikhumbi,
nebalungisi bemikhumbi,
nebahwebi bakho,
nawo onkhe emasotja akho,
nabo bonkhe labanye labasemikhunjini
bayawushona phansi ekhatsi emajukujukwini elwandle,
mhlazana kubhidlika umkhumbi wakho.
28Emave langaselwandle ayawutfutfumela,
ngesikhatsi sekukhala kwematilosi akho.
29Bonkhe labasebentisa emaphini ekugwedla imikhumbi
bayakuyishiya imikhumbi yabo.
Ematilosi nabo bonkhe bashayeli bemikhumbi
bayakuma elusentseni lwelwandle.
30“ ‘Bayawuphakamisa emavi abo
bakhale kabuhlungu ngenca yakho.
Bayawutsela lutfuli etinhloko tabo
batigicite emlotseni.
31
Bayawuhhula tinhloko tabo ngenca yakho,
bembatse emasaka.
Bayawukukhalela tinyembeti
ngemiphefumulo ledzabukile
nangekulila lokumunyu.
32Bayawukhihla lesikhulu sililo
ngesikhatsi babubula bakhala ngenca yakho, batsi:
“Ngubani nje lowake wathuliswa njengeThire,
letungeletwe lwandle?”
33Ngesikhatsi timphahla takho tekutsengiswa
tisatfunyelwa elwandle,
kwakusitakala tive letinyenti;
ngebunjinga bakho lobunyenti
nangetimphahla takho tekutsengiswa
wawanjingisa emakhosi emhlaba.
34Manje sewucitfwe lwandle,
lwakufaka emajukujukwini emanti;
timphahla takho letitsengiswako
nabo bonkhe lonabo sekushone
kanye nawe phansi ekujuleni.
35Bonkhe labahlala emaveni langaselwandle
bayamangala ngawe;
emakhosi abo ayatfutfumela ngenca yeluvalo,
nebuso bawo sebuhhwabile ngenca yekwesaba.
36
28:19
Bahwebi emkhatsini wetive
bayekhuta bababate ngenca yakho;
sewufike ekwephetseni lokwetfusanako,
futsi ungeke uphindze ube khona.’ ”


text:
361
Nati-ke titukulwane taka-Esawu lobitwa ngekutsi ngu-Edomu. 2
Esawu watsatsa bafati etintfombini temaKhenani: Ada, indvodzakati ya-Eloni, umHethi, na-Oholibama, indvodzakati ya-Ana, umsa waSibeyoni, umHivi, 3
naBhasemathi, indvodzakati ya-Ishmayeli, dzadzewabo Nebayothi. 4Ada watalela Esawu Elifazi, Bhasemathi watala Rehuweli. 5Oholibama watala Jewushe, naJalamu, naKhora. Ngiwo lawa-ke emadvodzana a-Esawu lawatalelwa aseseveni laseKhenani.
6Esawu wesuka lapho watsatsa bafati bakhe, nemadvodzana, nemadvodzakati akhe, nabo bonkhe bendlu yakhe, netinkhomo takhe tonkhe, nayo yonkhe imfuyo yakhe, nayo yonkhe imphahla yakhe labeyitfole aseseKhenani; wesuka kumnakaboJakobe, waya kulelinye live. 7
Sizatfu lesamenta ehlukane nemnakabo kutsi bobabili bese banetimphahla letinyenti kakhulu. Live labebahlala kulo lalingabe lisabenela bobabili. 8
Ngako-ke Esawu, labekatiwa ngekutsi ngu-Edomu, wahlala eveni letintsaba eSeyiri.
9Nati-ke titukulwane taka-Esawu, uyise wema-Edomu, esifundzeni saseSeyiri. 10Emadvodzana a-Esawu bekubo-Elifazi lamtala ku-Ada, umkakhe, naRehuweli, umsa waBhasemathi, umka-Esawu. 11Emadvodzana a-Elifazi bekubo-Themani, na-Omari, naSefo, naGatamu, naKhenazi. 12Umsa wa-Esawu, Elifazi, abenemfati lomunye lomncane, lekwakutsiwa nguThimna. Yena-ke wamtalela indvodzana lekwakutsiwa ngu-Amaleki. Ngulawo-ke emadvodzana a-Ada, umka-Esawu. 13Emadvodzana a-Rehuweli bekuboNahathi, naZera, naShama, naMiza. Ngulabo-ke batukulu baBhasemathi, umka-Esawu.
14Oholibama, umka-Esawu, labeyindvodzakati ya-Ana, aphindze abe ngumtukulu waSibeyoni, watalela Esawu nankha emadvodzana: boJewushe, naJalamu, naKhora.
15
Nati-ke tive letadzabuka ku-Esawu. Emadvodzana a-Elifazi, litubulo la-Esawu, bekutikhulu bo-Themani, na-Omari, saSefo, naKhenazi, 16naKhora, naGatamu, na-Amaleki. Ngito-ke tikhulu letadzabuka ku-Elifazi, eveni lase-Edomu. Ngulawo-ke emadvodzana a-Ada.
17Emadvodzana aRehuweli, umsa wa-Esawu, labetikhulu bekubo-Nahathi, naSera, naShama, naMiza. Ngito leto-ke tikhulu letadzabuka kuRehuweli eveni lase-Edomu. Ngulawo lamanye emadvodzana aBhasemathi, umka-Esawu.
18Emadvodzana a-Oholibama, umka-Esawu, bekutikhulu boJewushe, naJalamu, naKhora. Ngito leto-ke tikhulu letatalwa ngu-Oholibama, indvodzakati ya-Ana, umka-Esawu. 19Ngulawo-ke emadvodzana netikhulu ta-Esawu; Esawu bekungu-Edomu.
20
Emadvodzana aSeyiri, umHori, takhamiti temdzabu kulelo live, bekuboLotani, naShobali, naSibeyoni, na-Ana, 21na-Dishoni, na-Eseri, naDishani. Ngito leto-ke tikhulu temaHori letatingemadvodzana aSeyiri, kulaka-Edomu.
22Emadvodzana aLotani bekuboHori naHemami. Thimna bekungudzadzewaboLotani.
23Emadvodzana aShobali bekubo-Alvani, naManahati, na-Ebali, naShefo, na-Onamu.
24Sibeyoni abenemadvodzana lamabili bo-Aya, na-Ana. Ngulo-Ana lowatsi eluse timbongolo teyise, Sibeyoni, watfola manzana ehlane. 25Bantfwana ba-Ana bekuboDishoni, na-Oholibama labeyindvodzakati. 26Emadvodzana aDishoni bekubo-Hemdani, na-Eshbani, naJithrani, naKherani.
27Emadvodzana a-Eseri bekuboBilhani, naZavani, na-Akhani.
28Emadvodzana aDishani bekubo-Use na-Arani.
29Tikhulu temaHori bekuboLotani, naShobali, naSibeyoni, na-Ana, 30naDishoni, na-Eseri, naDishani. Leti-ke kwakutikhulu temaHori eveni laka-Edomu.
31
Lawa ngemabito emakhosi labebusa eveni laka-Edomu kusengakabusi inkhosi ka-Israyeli:“kusengakabusi inkhosi ka-Israyeli” nome “basengakabuswa yinkhosi yaka-Israyeli”
32Bela, umsa waBheyori, waba yinkhosi ka-Edomu; inhlokodolobha yakhe bekuyiDinihabha.
33Kwatsi kube kufe Bela, kwase kubekwa Jobabi, umsa waZera. Inhlokodolobha yakhe bekuyiBhosra.
34Kwatsi kube kufe Jobabi, kwase kubekwa Hushamu welive lemaThemani.
35Kwatsi kube kufe Hushamu, kwase kubekwa Hadadi, umsa waBedadi. Bedadi ngulona lowancoba emaMidiyani eveni lakaMowabi. Inhlokodolobha yakhe bekuyi-Avithi.
36Kwatsi kube kufe Hadadi, kwase kubekwa Samla waseMasreka.
37Kwatsi kube kufe Samla, kwase kubekwa Shawula waseRehobothi ngasemfuleni.“ngasemfuleni” nome “ngaseMfuleni” mhlawumbe yiYufrathe
38Kwatsi kube kufe Shawula, kwase kubekwa Bhali Hanani, umsa wa-Akbori.
39Kwatsi kube kufe Bhali Hanani, kwase kubekwa Hadadi. Inhlokodolobha yakhe bekutsiwa yiPhawu, kantsi umkakhe bekunguMehethabeli, indvodzakati yaMatredi, indvodzakati yaMe Zahabe.
40
Emabito etikhulu letatidzabuka ku-Esawu, imindeni yato netindzawo tato bekuboThimna, na-Alva, naJethethi, 41na-Oholibama, na-Ela, naPhinoni, 42naKhenazi, naThemani, naMibsari, 43naMagdiyeli, na-Iramu. Ngito leti-ke tikhulu taka-Edomu netindzawo lapho tatihlala khona, eveni lelalilifa lato. Esawu abenguyise wema-Edomu.